FoNet portal :: Pretraga / tagId=42570\nTag: Institut za javno zdravlje, Pogodaka: 8\nNe ublažavati mere\nUslovi za dodatno popuštanje mera u borbi protiv korona virusa u Crnoj Gori još se nisu stekli, ocenio je danas Institut za javno zdravlje u Podgorici i podsetio da su aktuelne mere na snazi do 18. februara, ali da se može desiti da, ako epidemiološka situacija bude povoljnija, mere budu i ranije dodatno liberalizovane.\nEU donirala aparat za PCR\nPremijer Crne Gore Zdravko Krivokapić i predsednica Evropske komisije Ursula fon der Lajen posetili su danas Institut za javno zdravlje, gde je Fon der Lajen uručila donaciju - automatizovani aparat za masovno PCR testiranje, saopštila je Vlada Crne Gore.\nOd 373 kovid pacijenta, koliko ih je u Crnoj Gori preminulo između 1. maja i 20. septembra, bilo je 86 odsto nevakcinisanih, saopštio je danas Institut za javno zdravlje u Podgorici.\nOd Zapadnog Nila 13 obolelih\nNa teritoriji Srbije je od početka godina do danas potvrđeno je 13 slučajeva oboljevanja od groznice Zapadnog Nila, saopštio je Institut za javno zdravlje Srbije "Dr Milan Jovanović Batut".\nDečani: Bakterije u vodi\nKosovski institut za javno zdravlje saopštio je da je laboratorijskim ispitivanjima identifikovao više bakterija koje bi mogle da "daju indikacije" da je zagađena voda za piće u selima opštine Dečani.\nU Crnoj Gori, od poslednjeg preseka, registrovana su još 33 novopozitivna slučaja infekcije korona virusom od 1.508 testiranih uzoraka, dok nije prijavljen nijedan smrtni ishod, saopštio je danas Institut za javno zdravlje.\nTroje umrlo, oporavljeno 165\nNa Kosovu su od posledica infekcije koronavirusom u poslednja 24 sata preminule tri osobe, dosad ukupno 604, a zabeleženo je i 76 novozaraženih među 538 testiranih uzoraka, saopštio je Nacionalni institut za javno zdravlje u Prištini.


Kako nove tehnologije utiču na marketing? | PC Press\nKako nove tehnologije utiču na marketing?\n28. april 2018. 28. april 2018. Marijana Pečić\nU svetu koji se stalno menja, sve više se oslanjamo na tehnologiju i internet, a način na koji marketing funkcioniše se promenio i prilagodio. Inovacije kao što su društvene mreže, virtuelna i proširena stvarnost promenili su način na koji brendovi ciljaju na svoju publiku. Potrošači žele da ostvare direktne odnose sa omiljenim brendovima i žele da znaju zašto kompanija radi to što radi, a ne samo ono što nudi. Kroz nove tehnologije i medijske platforme, kompanije se trude da u isto vreme privuku i prodaju proizvod publicim, a ovo je pet rastućih trendova koji će oblikovati marketing strategije u 2018. godini.\nDruštvene mreže pokrivaju širok spektar platformi gde postoji unapred izgrađena publika i saobraćaj. Ako niste veliki poznavalac društvenih mreža, to je prilično lako naučiti, mada ćete možda želeti da potražite savet od agencije koje su specijalizovane za vođenje društvenih mreža i koje svakodnevno vrše ovakvu vrstu marketinga. Društvene mreže pomažu u kreiranju identiteta i svesti o brendu, a i daju prostor potrošačima za komunikaciju sa samim brendom. Stvaranje dosledne slike brenda i odabir prave platforme može učiniti čuda za marketing svakog biznisa. Takođe je lako pratiti podatke kako bi znali koji sajtovi funkcionišu i koliko prometa imaju. Platforme poput Facebook-a, LinkedIn-a, Twitter-a, Instagram-a i Yelp-a su odlična mesta da započnete sa marketing strategijom i promovisanjem na društvenim mrežama.\nKako je tehnologija napredovala tako je i marketing sa njom. Koristeći internet, veb pretraživač pa čak i pametne telefone, za oglašavanje u bilo kom trenutku bilo gde, postalo je važan deo marketinga. Praćenjem kolačića u pretraživaču svakog od nas, kompanije mogu da reklamiraju proizvode pojedincima na osnovu sajtova koje su posećivali ili čak već nešto kupili sa istih. Koristeći informacije šta su ljudi već tražili i mešanjem istih u sadržaj koji potrošači već koriste, ne stvara osećaj posmatranja i ciljanja, što predstavlja novi i osetljivi deo oglašavanja u današnjem savremenom svetu, poznat kao retargeting.\nVirtualna stvarnost je omogućila korisnicima da budu deo drugog sveta, živeći novo iskustvo koje može povećati povezanost sa proizvodom. VR može da donese novu primenu (storytelling) priče u okviru kampanja, tako što pruža kreativne načine za kupovinu, a samo neke od ideja su virtuelna kabina i virtuelna putovanja. AR ima još veći potencijal da pomogne većem broju brendova da se povežu sa svojim kupcima. Uvođenjem AR-a kao sastavnog dela društvenih mreža već je dovelo do mnogih autentičnih kampanja koje spajaju zabavne filtere, virtualna iskustva i zanimljivu integraciju svakodnevnih predmeta u novi svet. AR nudi kompanijama priliku da komuniciraju sa klijentima, stvarajući emocionalnu vezu na način na koji tradicionalni oglasi ne mogu. Takođe je uočeno da štedi novac za oglašavanje, a i povećava profit. Što se tiče društvenih mreža, očekuje se mnogo novih ideja u narednim godinama. Snapchat je već uveo Lens Studio kako bi učinio kreativnu upotrebu AR lakšom, dok Facebook Spaces ima za cilj da odvede korisnike u virtuelni svet. Instagram već ulaže u AR kao deo Stories sektora i uskoro će biti više opcija za brendove i korisnike. Što se bude povećavao broj potrošača koji uživaju u ovakvim iskustvima, velika je mogućnost da brendovi koriste ove nove tehnologije da ističu svoju autentičnost i njihov fokus na iskustvenom marketingu.\nAI i uspon botova\nVeštačka inteligencija može da ima brojne namene kao deo marketing strategije. Očekuje se da će u 2018. godini AI ići ka daljoj personalizaciji i inteligentnijim razgovorima, te da će potrošači početi da se osećaju prijatnije u razgovoru sa digitalnim pomoćnicima i chat botovima koji pružaju uvid u ono što tek dolazi. Mašinsko učenje će još više napredovati i personalizacija će omogućiti brendovima da izgrade odnose sa svojom publikom. Uprkos početnoj opreznosti u interakciji sa botovima, izgleda da su potrošači sve otvoreniji da koriste ovaj vid komunikacije. Kako se budu pojavljivali drugi chat-botovi, korisnička podrška, e-commerce i društveni razgovori mogu značajno da se promene uz pomoć njih. Brendovi će moći da razviju poboljšane odnose sa svojim potrošačima, odgovarajući na njihova pitanja u realnom vremenu. Međutim, biće više nego ikada važno da se ljudski element uklopi i integriše sa AI-em. Pametne tehnologije mogu da postanu pametnije samo ako ih oni koji se bave marketingom obučavaju. Zamena ljudske interakcije ne bi trebalo da bude automatizovana i zbog toga će i dalje biti od ključnog značaja da se konverzacija učini prirodnom.\nPopularnost ovog trenda je dostigla vrhunac u 2017. godini, ali očekuje se dalji razvoj u 2018. godini. Prema Grand View Research-u, blockchain tržište će do 2024. godine dostići vrednost od 7,74 milijarde dolara. Decentralizovani pristup podacima može doneti veliki uticaj na korisnike i marketing, menjajući ideju poslovnih transakcija. Blockchain donosi pitanja kao što su vlasništvo i sigurnost podataka kao i usklađenost privatnosti podataka. Ova tehnologija zapravo menja poslovni svet na globalnom nivou i ne može da zaobiđe marketing i brendove. Čak i ako je trend još uvek u ranoj fazi, promena je već počela i ljudi koji se bave marketingom bi trebalo, ako već nisu, da istraže šta ovo znači za njih. Potrebno je shvatiti da podaci nikome ne pripadaju i da će zbog toga biti teže skrenuti pažnju potrošača. Ako brendovi budu morali da plaćaju pažnju, to neće biti iznenađenje. Decentralizacija će pomoći pojedincima da pristupe svojim ličnim informacijama, a odnosi sa kupcima će postati teži, ali verovatno mnogo autentičniji.\nOva 2018. godina će biti godina kada se nove tehnologije približavaju svakodnevnom životu. Kao što vidimo, tehnologija nudi nove i uzbudljive načine za oglašavanje širem auditorijumu nego ikada ranije, dok je i dalje glavni fokus na pojedincu. Kompanije mogu da vide, da potrošači žele da se dobro osećaju u vezi sa tim šta kupuju i od koga kupuju, i tako koristeći tehnologiju odgovore na njihove zahteve. Ne radi se samo o dodavanju novih tehnologija vašem marketing miksu tek tako, već je vreme da revidirate vaše kreativne planove i uključite najadekvatniju tehnologiju koja vas može približiti potrošačima. Nove tehnologije mogu da donesu novu eru iskustvenog marketinga koji dopunjuje svest, nivo angažovanosti i konverziju (pretvaranje pasivnog posetioca sajta u aktivnog kupca). Od marketing stručnjaka se sada traži da pronađu najbolje korake za korišćenje svojih brendova da bi profitirali od ove promene, pomažući potrošačima da izvuku najviše od tehnologije. Dok ostavljamo za sobom početnu fazu testiranja, vreme je da istražimo kako nam mogu biti od koristi na dnevnom nivou.\nIzvori: Information Age, Clickz\nTagovi: AI, AR, blockchain, brendovi, chatbot, društvene mreže, inovacije, marketing, nove tehnologije, Oglašavanje, potrošači, proširena stvarnost, veštačka inteligencija, virtuelna stvarnost, VR\n← Prolećno čišćenje računara\nUspešni IT stručnjaci dolaze sa ITS-a →


Od Vlade Švajcarske 350.000 evra za civilni sektor\nSeptembar 14, 2018 15:06\nTehničku podršku namenjenu lokalnim samoupravama za sprovođenje projekata u partnerstvu sa civilnim sektorom dobija 16 gradova i opština u Srbiji.\nUpravni odbor programa Swiš PRO, koji čine predstavnici Švajcarske kancelarije za saradnju (SCO), Ministarstva državne uprave i lokalne samouprave (MDULS) i Ministarstva za rad, zapošljavanje, boračka i socijalna pitanja (MRZBSP), odobrio je predloge projekata koje su organizacije civilnog društva i lokalne samouprave dostavljale po konkursima za podršku socijalno inovativnim projektima.\nPodrška vredna između 10.000 i 14.000 evra po projektu odobrena je za 26 organizacija civilnog društva (OCD) kako bi sprovele „nove ideje po meri zajednice“, odnosno socijalno inovativne projekte namenjene ranjivim grupama.\nJedanaest projekata baviće se osnaživanjem ranjivih grupa kroz obuke, dok će se ostali baviti unapređenjem dostupnosti javnih usluga za ranjive grupe: osam projekata u fokus stavlja pristup socijalnoj zaštiti, četiri projekta bave se unapređenjem pristupa zdravstvenim uslugama, dok su tri usredsređena na obrazovanje.\n„Izuzetno smo zadovoljni sprovedenim pozivom, procesom evaluacije i kvalitetom projekata,“ rekla je Ursula Lojbli, direktorka Švajcarske kancelarije za saradnju u Srbiji.\n„Ovo je nastavak rada na tragu uspešnog programa „Evropski PROGRES“ i ubuduće ćemo nastojati da pružamo podršku lokalnim samoupravama u skladu sa njihovim potrebama, ali i da, u koordinaciji sa resornim ministarstvom, podržavamo projekte koji se tiču zapošljavanja mladih“, dodala je ona.\n„Ovo je nastavak uspešne saradnje Vlada Srbije i Švajcarske,“ kazao je menadžer programa „Swiš PRO“ Grem Tindal.\n„Mi ćemo kroz program nastojati da i Vlada i lokalne samouprave imaju suštinsko vlasništvo nad procesima koje zajedno sprovodimo, kako bi ciljevi i prioriteti bili ostvareni i dugoročno održivi“, rekao je Tindal.\nPozivi za socijalno inovativne projekte i tehničku podršku bili su otvoreni od 20. juna do 3. avgusta 2018.\nNa pozive se javilo 85 organizacija i 16 lokalnih samouprava, navodi se u saopštenju SWIŠ PRO.\nDolovo:Protesti ispred pekare zbog albanskih simbola 0\nGranata u dvorištu Ambasade Velike Britanije 1\nDolovo:Protesti ispred pekare zbog albanskih simbola\n20:08 March 21, 2019


Predstavnici FIBA i ULEB sastaće se danas u Minhenu na prvom radnom sastanku posle dogovora o primirju u evropskoj košarci. Ovaj sastanak biće prvi u nizu sličnih okupljanja, na kojima će FIBA i ULEB usaglasiti stavove po svim važnijim pitanjima.\n- Pretpostavljam da će se više potvrđivati već postignut dogovor, nego što će se raspravljati o nekim novim detaljima - kaže Džon Ingram, šef medijskog odeljenja FIBA.\nU "nove detalje" spada i situacija oko Jadranske, odnosno sudbina ovog regionalnog takmičenja koje je do skoro uživalo potpunu naklonost u ULEB:\n- Protivimo se regionalnim ligama kao što je Jadranska, ali još nismo o tim stvarima pregovarali sa ULEB - dodaje Ingram.\nNezvanično se, međutim, saznaje da su čelnici FIBA i ULEB već dogovorili da Jadranska više neće biti nikakav uslov za ovdašnje klubove koji bi da se takmiče u Evroligi.\n- Kao članovi ULEB, nećemo imati nikakav poseban tretman, u budućoj Evroligi imaćemo isti status kao najače evropske lige, poput španske, italijanske ili grčke - komentariše ove informacije Radomir Lorbek, jedan od čelnika Jadranske lige.\nNaši izvori (koji su često bliži istini nego čelnici Jadranske lige), tvrde ipak da je Jadranskoj definitivno oduzeta moć koju je zloupotrebila pred ovu sezonu, ucenjujući šampiona SCG. Iako će sastanak u Minhenu biti pretežno protokolaran, nije nemoguće da Jadranska već posle današnjeg okupljanja FIBA i ULEB postane "fakultativna opcija" balkanskih klubova...\nM. Z. - D. R.


Objavljen 13. Vodič kroz potencijalne domaće i inostrane izvore finansiranja u Srbiji : Inkluzija\nObjavljen 13. Vodič kroz potencijalne domaće i inostrane izvore finansiranja u Srbiji\nNakon jedanaest štampanih i jednog elektronskog izdanja Vodiča, novo unapređeno izdanje Vodiča vam stavlja na raspolaganje i nove mogućnosti kao što su:\ndostupnost ažuriranih informacija.\nVodič kroz potencijalne domaće i inostrane izvore finansiranja u Srbiji nastao je pre 10 godina, kao zajednički projekat tadašnjeg Tima potpredsednika Vlade Republike Srbije za smanjenje siromaštva (sadašnji Tim za socijalno uključivanje i smanjenje siromaštva) i Građanskih inicijativa. Vodič je osmišljen sa idejom da se na jednom mestu sakupe svi podaci o raspoloživim konkursima i fondovima međunarodnih i domaćih donatora, kao i državnih institucija. U međuvremenu su se timu priključile i Kancelarija za saradnju sa civilnim društvom Vlade Republike Srbije, kao i Kancelarija za evropske integracije Vlade Republike Srbije, Sektor za planiranje, programiranje, praćenje i izveštavanje o sredstvima EU i razvojnoj pomoći.\nLista domaćih i stranih izvora finansiranja koji su deo Vodiča nije potpuni spisak svih izvora finansiranja koji su dostupni zainteresovanim stranama, već samo onih koji su se odazvali pozivu da se informacija o sredstvima koja dodeljuju nađu u Vodiču, kao i onih koji ove informacije javno objavljuju na svojim internet stranicama.


Tomić: Cedevita nije zaboravila da igra košarku | BUTASPORT – Sa nama uvek prvi\nTomić: Cedevita nije zaboravila da igra košarku\nTrener košarkaša Crvene zvezde Milan Tomić ocenio je danas da su mnogi otpisali Cedevitu iz borbe za vrh tabele ABA lige, kao i da ta ekipa nije zaboravila da igra košarku, već da igra s dosta uspona i padova.\n- Očekuje nas jedna vrlo jaka i dobra utakmica poritiv Cedevite koja je do sada igrala sa dosta uspona i padova, ali koja ima svoj kvalitet. Gubili su i od Lokomotive i od Budućnosti velikom razlikom, ali su pronalazili način da se vrate u utakmicu, a ovu poslednju protiv Budućnosti i dobiju. Pokazali su reakciju promenom trenera i vidim da ih mnogi otpisuju prerano. Niti su ti ljudi zaboravili da igraju košarku, a imaju dobre pojedince koji imaju iskustvo i kvalitet i veliki broj ovakih utakmica u karijeri – rekao je Tomić za klupski sajt.\nU derbiju šestog kola ABA lige Zvezda će sutra od 21.00 dočekati Cedevitu, koja se tokom prethodne nedelje pojačala dolaskom Džejkoba Pulena.\n- Pojačali su se i angažovali Džejkoba Pulena. Sigurno će biti dobar protivnik i zato moramo da odigramo sa puno energije i fokusirani od početka do kraja jer ponavljam mogu da reaguju i da se vrate u svaku utakmicu i pored velikog zaostatka – ocenio je Tomić.\nKošarkaš Ognjen Dobrić naveo je da očekuje dobru reakciju Cedevite, koja je angažovala i trenera Slavena Rimca.\n- Očekuje nas utakmica sa jako kvalitetnim protivnikom. Pokazaće reakciju sa dolaskom novog trenera Slavena Rimca, a već su pokazali koliko mogu da budu opasni i kvalitetni drugim poluvremenom protiv Budućnosti. Tom pobedom i načinom na koji su je ostvarili pokazali su da su tim i da imaju karakter. Imaju dobru ekipu koja je pojačana Džejkobom Pulenom koji je svima dobro poznat, a tu su i Kobs, Bel i Agilar… Moraćemo da odigramo dobru timsku utakmicu i uz podršku sa tribina, koja se videlo koliko nam znači protiv Galatasaraja, nadam se da ćemo doći do pobede – kazao je Dobrić.\nObjavljeno 02/11/2018 u 19:29\nPrethodno : Milojević: Partizan je kvalitetan rival, ali možemo da nastavimo sjajan niz\nSledeće: Mijailović: Neka primanja Trinkjerija ostanu zagonetka, a pogotovo odakle pare za platu


Federer odbranio titulu u Vimbldonu\n09 jul, 2006\nRože Federer je po četvrti put uzastopno pobednik Gren Slem turnira u Vimbldonu. Švajcarac je u ovogodišnjem finalu savladao svog trenutno najvećeg rivala Rafaela Nadala sa 3:1, po setovima 6:0, 7:6, 6:7, 6:3.\nFederer je još jednom pokazao da je neprikosnoven na travi, pošto je današnja pobeda bila njegov 48. uzastopni trijumf na ovoj podlozi. Istovremeno, prvi teniser sveta je prekinuo seriju poraza u mečevima sa Nadalom, koji ga je ove godine četri puta savladao.\nFederer će za pobedu na Vimbldonu dobiti ček u vrednosti od 900.000 evra, dok će se 20-godišnji Španac zadovoljiti dvostruko manjim iznosom. Četiri puta uzastopno Vimbldon su, pored Federera, osvajali još samo Bjern Borg, pet titula od 1976. do 1980. godine i Pit Sampras od 1997. do 2000. godine.


Vučić sutra u poseti "Teleoptiku"\nPredsednik Srbije Aleksandar Vučić sutra će posetiti fabriku "Teleoptik žiroskopi" u Zemunu, koja se bavi razvojem i proizvodnjom najsofisticiranijih sistema naoružanja, optičkih i optoelektronskih sprava.\nFabrku će, zajedno sa predsednikom Srbije, obići i ministar odbrane Aleksandar Vulin, saopštila je Služba za saradnju s medijima predsednika Republike.\nVlada Srbije je, kako je saopštilo Ministarstvo odbrane krajem prošle godine, uložila u "Teleoptik žiroskope" skoro sedam miliona evra, i najavljeno je da će to preduzeće realizovati ugovore vredne više od 10 miliona dolara. Kompanija je novcem dobijenim od vlade kupila mašine i renovirala halu kako bi ove godine mogla da počne proizvodnja najmodernijih mašina u oblasti odbrambene industrije.\nTo preduzeće je spašeno od gašenja i privatizacije i sada uspešno radi, a najavljeno je i zapošljavanje mladog kadra. Inače, u narednim godinama se planira uvodjenje u Vojsku Srbije više od 95 različitih novih tipova naoružanja.


SZO: Svinjski grip se proširio na gotovo sve zemlje sveta\nSvetska zdravstvena organizacija je saopštila da se virus svinjskog gripa H1N1 proširio na gotovo sve zemlje sveta i da je od pojave u aprilu od njega umrlo oko 800 osoba.\nPortparol Svetske zdravstvene organizacije, Gregori Hartl, saopštio je da je jedan od njenih prioriteta da snabde zemlje u razvoju vakcinama protiv gripa. Prve količine, kako je rekao, biće spremne pre početka zimske sezone u severnoj hemisferi. Portparol je saopštio da je u svetu bilo 130 hiljada laboratorijski potvrđenih slučajeva svinjskog gripa pre nego što je Svetska zdravstvena organizacija prošle nedelje prestala da ih registruje, a da se taj broj do danas povećao na stotine hiljada. Kada vakcina bude dostupna, nekoliko farmaceutskih kompanija je nagovestilo da je zemljama u razvoju neće davati besplatno, ali da će razmotriti mogućnost da tim zemljama ponudi vakcinu po nižoj ceni.\nBroj novih slučajeva gripa se prošle nedelje naglo povećao u Britaniji, gde je broj obolelih dostigao stotinu hiljada, što je dvostruko više nego prerthodne nedelje. Vlada uspostavlja nacionalnu službu koja će se baviti povećanim brojem obolelih i koja će donekle smanjiti pritisak na lekare. Britanski premijer Gordon Braun je saopštio da će zainteresovani preko telefona ili interneta moći da se raspituju o situaciji i saznaju gde mogu da se vakcinišu, a opsluživaće ih 1500 operatora.\nNagli i iznenadni porast broja obolelih u Nemačkoj primorao je i tamošnje poslovne kompanije da preduzmu akciju. U sedištu "Dojče telekoma" su postavljene mašine za dezinfekciju koje svi zaposleni mogu da koriste. Takođe se preduzimaju mere za informisanje zaposlenih - preko internet sajtova, brošura i plakata i "vrućih" medicinskih telefonskih linija. U celoj zemlji, dnevno se regustruju stotine novih slučajeva, a ukupan broj obolelih je dostigao cifru od 2800.


Rusija: Nemačka koristi Navaljnog za mešanje u unutrašnja pitanja Rusije - Sputnjik Srbija\n22:08 13 Maj 2021\nRusija: Nemačka koristi Navaljnog za mešanje u unutrašnja pitanja Rusije\n20:30 15.04.2021 Preuzmite kraći link\n„Konstatujemo da vlasti Nemačke nastavljaju da sistematski koriste Alekseja Navaljnog s ciljem mešanja u unutrašnja pitanja Rusije i realizaciju svojih ambicija u spoljnoj politici u okviru NATO-a i EU. Predstavnici nemačke vlade i poslaničkog kora Bundestaga u javnom polju aktivno spekulišu o optužbama na račun ruskog kazneno-popravnog sistema koje usrdno širi on sam i njegovo okruženje“, ističe se u saopštenju.\nIstiče se da ukoliko nemačke vlasti nastave da ćute na pitanja Rusije vezana za slučaj Navaljnog, samo će priznati da su umešane u incident sa njim.\n„Četiri zahteva i tri zvanična pisma Generalnog tužilaštva Rusije o pružanju međunarodne pravne pomoći u okviru predistražne provere razloga hitne hospitalizacije blogera u Omsku 20. avgusta 2020. godine koju sprovodi Ministarstvo unutrašnjih poslova Rusije, upućeni Saveznoj kancelariji za pravosuđe Nemačke, ostaju bez ikakve razumljive reakcije. I dalje ćemo javno tražiti od Berlina razumljive, sadržajne odgovore. Ukoliko nemačke vlasti nastave da ćute, samo će priznati svoju direktnu umešanost u incident sa ruskim blogerom“, precizirano je u saopštenju MIP Rusije.\nKonstatuje se da izjave Berlina o Navaljnom mogu biti usmerene na destabilizaciju situacije u Rusiji uoči izbora za Državu dumu.\n„Zvanični Berlin stalno iznosi kategoričke zahteve upućene Moskvi, čiji je cilj ništa drugo do dalje informativno 'pumpanje' slike o Alekseje Navaljnom, kao 'lideru protestnog pokreta u Rusiji', 'žrtvi režima', zatvoreniku savesti',koju zapadni sistemski mediji dosledno konstruišu...Slični napori, koje paralelno preduzima niz drugih zemalja, u praktičnom smislu mogu biti usmereni isključivo na vršenje destabilizujućeg uticaja na unutrašnju političku situaciju u našoj zemlji“, navodi se u saopštenju.\nPrema proceni ruskog Ministarstva, u svetlu predstojećih izbora za Državnu dumu Rusije koji će se održati u septembru ove godine, „to se čini kao njihov jedini verodostojan motiv“.\nRuski opozicionar Aleksej Navaljni hospitalizovan je u Omsku prošlog avgusta nakon što mu je pozlilo u avionu na putu iz Tomska. Na osnovu rezultata ispitivanja, omski lekari su kao glavnu dijagnozu naveli metabolički poremećaj, što je izazvalo oštru promenu šećera u krvi. Još uvek nije jasno šta je bilo uzrok tome, ali prema rečima omskih lekara, u krvi i urinu Navaljnog nisu pronađeni otrovi.\nKasnije je Navaljni avionom prebačen u Nemačku. Posle toga je nemačka vlada objavila, pozivajući se na vojne lekare, da je Navaljni navodno otrovan supstancom iz grupe hemijskih bojnih otrova „Novičok“. Istovremeno, vlasti Nemačke ranije nisu negirale da je njihova obaveštajna služba BND od 1990-ih godina imala pristup bojnom otrovu „Novičok“.\nZaharova: Čitav slučaj s Navaljnim je provokacija kako bi se umešali u naša unutrašnja pitanja\nLavrov o zahtevu Berlina za podatke o ruskim trupama: Moskva želi informacije o Navaljnom\nSAD proširuju sankcije Rusiji zbog Navaljnog\nnavaljni, Nemačka, Rusija


Stanovnici američkog grada upozoreni na korištenje vode s česme, pronađen mikrob koji jede mozak - BIGportal.ba\n27 Septembra, 2020 27 Septembra, 2020 0342\nStanovnici grada Lake Jackson u američkoj saveznoj državi Teksas upozoreni su da ne upotrebljavaju vodu iz česme nakon što je na gradskom izvorištu pronađen smrtonosni mikrob koji jede mozak, javlja BBC.\nIspitivanja su potvrdila da je u vodovodnom sistemu prisutna Naegleria fowleri, poznata kao “ameba koja jede mozak”. Amebe mogu uzrokovati infekciju mozga koje obično završavaju sa smrtnom posljedicom.\nInfekcije su, prema pisanju BBC-ja, rijetke u Sjedinjenim Američkim Državama, a 34 su zabilježene između 2009. i 2018. godine.\nUpozorenja gradskih vlasti odnose se samo na Lake Jackson koji ima više od 27 hiljada stanovnika, iako je prvobitno u osam teksaških zajednica preporučeno da vodu ne koriste nizašta drugo osim za pranje toaleta.\nZvaničnici Lake Jacksona su kasnije saopštili da građani mogu koristiti vodu ukoliko je prije konzumacije prokuhaju, kao i da moraju biti oprezni prilikom tuširanja da im voda ne dođe u dodir sa nosom i ustima.\nGrad je upozorio da su djeca, starije osobe i osobe sa oslabljenim imunološkim sistemom posebno ranjive kategorije.\nEšton Kučer je pokušao da izvrši samoubistvo da bi spasao brata blizanca!


KONTIGENT OŠTEĆENIH VAKCINA: Iz predostrožnosti nekoliko miliona doza DŽonson i DŽonson se neće koristiti | Novosti.RS\nEMA nije saopštila koliko je doza u pitanju, ali Rojters navodi da je reč o nekoliko miliona doza, što otežava američkoj kompaniji da ispuni cilj od 55 miliona isporučenih doza Evropi do kraja juna.\nU Evropskoj agenciji za lekove kažu da su svesni da je kontigent vakcina bio kontaminiran u aprilu, tako što su se pomešale sa drugom vakcinom, koja se pravi na istom mestu u Baltimoru.\nProizvodnju DŽonsona i DŽonsona u baltimorskoj fabrici je obustavila američka vlada, pa je na čelo fabrike postavljena uprava iz DŽonsona i DŽonsona, umesto kompanije "Emerdžent bajosolušns", koji je upravljao objektom.\nEMA dodaje da kontigent oštećenih vakcina nije bio namenjen Evropskoj uniji i da vakcine koje su u upotrebi u regionu nisu pogođene kontaminacijom, na osnovu informacija koje poseduje.\nSAD vakcina Baltimor vakcina DŽonson i DŽonson SAD vesti oštećene vakcine EMA vesti


Sportske.net - Milijaš nije zadovoljan Zvezdinom igrom sa dva igrača više\nUpravu si kralju.treci go isto ofsajd kako to da neprimijetis...\nZato što voljni momenat kod pojedinih igrača Bačke nije bio ni na kakvom nivou dok nisu primili dva gola i ostali sa dva igrača manje, a onda kad su videli da zvezda sigurno dobija ali da oni mogu da izgube čast (ako o tome možemo da govorimo uopšte) i počeli su da se bore zajedno sa ostatkom ekipe. Ne može desno krilo Bačke da stoji na 25-30m od svog gola, a Anđelković koga je trebao da čuva da šutira sa peterca i još rupa između štopera i beka 10m. Prvi gol je možda i iz ofsajda i to nikad nećemo saznati, drugi rupetina između štopera i beka u odbrani. Bačka je i igrala i pokušavala nešto dok sudija nije preuzeo igru u svojim rukama, ono što je bio faul za Bačku suđen je kao čist start/duel, a ono što je bi čist start/duel igrača Bačke suđen je kao prekršaj za zvezdu. Treba biti duplo jači od zvezde pa nadigrati ih u takvim uslovima. I NP se branio ali golman je navijač zvezde, a NP je u tom trenutku bila najmanje spremna ekipa u SL, okupili se pre par nedelja, ljudi nisu mogli centar da pređu, ne mogu da trče jednostavno ali fantastična zvezdina igra protiv NP i odlično 1p protiv Bačke. Samo sebe lažete, svi vidimo šta radite.\nHahaha ovo je komedija,neke ustanove moraju sa se zabave tobom\nНи твојим уласком се није ништа побољшало него се погоршало.\nU zadnje vreme cesto nisi ni blizu da budes u pravu,prati malo utakmice pazljivije


Završen “Jelen kup 2016” pobjednik ekipa “4plus1.ba” | Banjaluka.net\nZavršen “Jelen kup 2016” pobjednik ekipa “4plus1.ba”\n„Jelen kup 2016” završen je u srijedu naveče na Trgu Krajine u Banjaluci, uzbudljivom finalnom utakmicom između ekipa “4plus1.ba” i “Lauš”.\nU finalu punom preokreta, “Lauš” je nakon samo tridesetak sekundi vodio sa 2:0, ali nisu uspjeli da sačuvaju prednost i spriječe ekipu “4plus1.ba” da slavi rezultatom 4:3.\nVelikom finalu prethodilo je pet kvalifikacionih turnira u Gradišci, na Palama, Trebinju, Bijeljini i u Banjaluci, koji su okupili više od 200 ekipa i preko 1.000 igrača čime je „Jelen kup 2016“ postao najmasovniji događaj ove vrste u BiH. U finalu su se našle dvije ekipe iz Banjaluke, a na kraju je slavio tim predvođen najboljim igračem turnira Darkom Milanovićem.\nFinalni dan Jelen kupa za 2016. pratio je veliki broj posjetilaca, koji su se svake večeri okupljali da gledaju kvalitetan fudbal u centru grada. Navijačke atmosfere nije nedostajalo jer su sve ekipe imale veliku podršku navijača koji su došli da bodre svoje timove i uživaju u hladnom Jelen pivu.\nJuniorski turnir ovogodišnjeg „Jelen kupa“ odbranila je ekipa “Šmekeri”, na čelu sa sjajnim Bojanom Markovićem. Zanimljivo je da je ovogodišnji Jelen kup bio međunarodnog karaktera, s obzirom da su na turniru zaigrali fudbaleri amateri, brazilac Thiago Brasco i rumun Alex Cirstea.\nFinalno veče upotpunile su revijalne utakmice između organizatora i poznatih ličnosti, a svoje fudbalske vještine pokazale su i dvije ženske ekipe „ŽFK Banja Luka“, koje su dobile i najveće ovacije publike.\nKompanija Molson Coors i brend Jelen pivo i ove godine su tradicionalno podržali najpoznatije lokalne turnire u gradovima i opštinama širom Republike Srpske u okviru Jelen kupa 2016, a koji su za cilj imali afirmaciju amaterskog fudbala, podršku lokalnim sredinama i zdravom načinu života.


Vinarija Tikveš proslavila 130 godina postojanja - Retail Serbia\nVinarija Tikveš proslavila 130 godina postojanja\nVinarija „Tikveš“, regionalni lider u proizvodnji vina, sinoć je proslavila 130 godina uspešnog rada.\nBeogradski hotel „Blu Radisson" bio je ispunjen mnogobrojnim zvanica koje su uživale u mirisnim notama jedinstvenih vina i izvanrednoj muzici.\nPredsednik Upravnog odbora Vinarije „Tikveš“, gospodin Svetozar Janevski, podsetio je na razvoj i put vinarije osnovane 1885. godine koja danas osvaja svetska tržišta - „Napravili smo vino u koje smo sakupili boje, mirise i muziku svakog regiona posebno. Uspeli smo da nas prepoznaju na svim kontinentima. Ali ima još, jer nije kraj, rekao bih tek je početak.“ naveo je gospodin Janevski i dodao da je tikveški region izuzetno podneblje za uzgoj loze sa mnogo sunca, zbog čega je u „Tikveš“ vinima pretočen svaki sunčani dan i mnogo ljubavi. „Trud koji ulažemo u svaki proizvod koji izlazi iz Tikveša je naša obaveza prema vama našim potrošačima, bez obzira da li se radi o jednoj Smederevki ili Belojvodi, znajte da ulažemo maksimalno u svaki činilac u celokupnom lancu“ dodao je Janevski.\nKljučni zaokret u napredovanju najstarije vinarije u Makedoniji i jugoistočnoj Evropi dogodio se 2003. godine kada je „Tikveš“ kupila investiciona grupe „M6“. Ulaganja od preko 30 miliona evra u svaki segment proizvodnje, kao i stroga kontrola kvaliteta, pozicionirala su Vinariju „Tikveš“ na mesto lidera na Balkanu koji svojim visokokvalitetnim vinima osvaja inostrano tržište.\nU ovom trenutku vinarija „Tikveš“ godišnje proizvodi oko 12 miliona litara vrhunskog vina i 50% svojih proizvoda plasira na tržišta u više od 25 zemalja širom sveta, pored tradicionalnog prisustva na tržištima u Srbiji i u regionu. Istinski kvalitet vina i visoke ocene sa više od 90 poena uglednog vinskog kritičara Roberta Parkera,i preko 50 prestižnih nagrada svake godine, osigurali su mesto Vinariji „Tikveš“ u elitnoj vinskoj industriji, ali i dostupnost u Velikoj Britaniji, zemljama Zapadne Evrope, Skandinaviji, SAD-a i Kini.\nVođen sloganom „kvalitet ispred kvantiteta“, „Tikveš“ beleži rast iz godine u godinu nudeći odličan kvalitet i širok portfolio proizvoda koji može da zadovolji različite grupe potrošača. Deo strasti Vinarije „Tikveš“ čine i izvaredne lokacije vinograda pretočeneu poznata i priznata vina širom sveta kao što su Barovo i Lepovo, a koja su prepoznata od strane svetskog eksperta, jednog od pet najboljih enologa u svetu i saradnika vinarije „Tikveš“, gospodina Filipa Kambija. Vinarija „Domain Lepovo“ je deo ,,Tikveš,, stategije i to je prva butik vinarija na ovim prostorima po ugledu na francuske butik vinarije fokusirane na ograničenu proizvodnju vina najvišeg kvaliteta od isključivo vlastitih vinograda.\nMeđu gostima koji su uživali u degustaciji vina i izvanrednoj atmosferi našli su se iMilutinMimaKaradžić, “Frajle”, SnežanaDakić, Oliver Njego, FranoLasić, Zoran Dašić, SuzanaMančić, Iva Štrljić, Sanja Radan, MilošUrošević, Dejan Milićević, Tijana Dapčević. DobrojzabavidoprinelisuVlatkoStefanovski i Vasil Hadžimanovu pratnji Piano tria.\nDatum poslednje izmene 29 septembar 2015\nPet medalja za Tikveš vinariju na Mundus Vini u Nemačkoj


Bivši šef VBA: Mnogi iz aktuelne vlasti stavljaju rođake, prijatelje da kontrolišu izvoz naoružanja\nBivši direktor Vojnobezbednosne agencije Srbije (VBA) Momir Stojanović izjavio je danas da mnogi činovnici aktuelne vlasti, da bi kontrolisali izvoz oružja, postavljaju svoje rođake ili prijatelje da "drže stvar pod kontrolom", te je tako Branko Stefanović otac ministra unutrašnjih poslova Srbije, "zalutao u firmu GIM".\nBetaNovembar 26, 2019\nStojanović je u Beogradu rekao da do podataka koje poslanica Skupštine Srbije Marinika Tepić iznosi o poslovanju “Krušika”, ne može da dodje “običan gradjanin” već je verovatno da nju “brifuju neki moćni sistemi kojima je aktuelna vlast u Srbiji nešto obećala”.\n“Ti sistemi sada žele da upozore vlast u Srbiji šta će se desiti ako se to obećanje ne ispuni”, procenio je Stojanović na skupu povodom predstavljanja nove predizborne koalicije “Narodni blok”.\nOn je rekao da je “Jugoimport SDPR” ključno preduzeće za promet naouržanja i vojne opreme, i da od dolaska Srpske napredne stranke (SNS) na vlast i “dovodjenjem nekompetentnih kadrova na čelo Jugoimporta počinju problemi”.\nKazao je da mnoge firme koje su nekada bile “predmet interesovanja VBA”, sada slove za neke od najvećih izvoznika, sve zbog “brze zarade” u prometu oružja i dodao da ne očekuje da će predsednik Srbije Aleksandar Vučić da “proda” nekog svog saradnika umešanog u to.


Putno osiguranje i korona virus | GS&M advokatska kancelarija | GOLUBOVIĆ ∙ SIMIĆ ∙ MARINKOVIĆ\nPutno osiguranje i korona virus\nS obzirom da je vanredno stanje iza nas, građani Republike Srbije u velikoj meri razmatraju i planiraju letovanje van naših granica. Međutim, epidemija virusa Covid 19 još uvek je aktulena, pa samim tim, mogućnost oboljevanja od istog još uvek postoji.\nS toga, u situacijama kada planiramo putovanje u inostranstvo, a da pritom, postoji bojazan od zaraze korona virusom, neizostavno pitanje koje nam se nameće je, šta se dešava ukoliko dobijemo simptome virusa, a nalazimo se van matične zemlje, zatim, ko snosi troškove lečenja i najzad, da li putno osiguranje pokriva rizik od oboljevanja virusom Covid 19?\nU daljem tekstu nastojaćemo da pružimo odgovore na gore navedena pitanja tumačeći pozitivne propise kao i stavove osiguravajućih kuća.\nNaime, društva osiguranja istovrsno rešavaju problem zvani COVID 19 na taj način što jednoglasno odgovaraju da putno osiguranje NE POKRIVA rizik od oboljevanja ovim virusom. Dakle, ukoliko se nalazite u inostranstvu, a obolite od aktuelnog virusa, polisa putnog zdravstvenog osiguranja pokriće vam troškove ispitivanja, dijagnostifikovanja i drugih medicinskih potreba, sve do trenutka kada test pokaže da ste pozitivni na korona virus.\nOd tog momenta, obaveze po polisi prestaju, što bi dalje vodilo zaključku da troškove lečenja snosite sami, a samo lečenje se nastavlja u skladu sa zdravstvenim propisima i odlukama države u kojoj se nalazite.\nMeđutim, ono što je manje poznato široj javnosti je činjenica da zdravstveno osiguranje Republike Srbije omogućava lečenje od virusa Covid 19 i to o trošku države u kojoj se nalazite, a odgovarajući dokaz za to predstavlja dvojezična potvrda za putovanje u inostranstvo.\nOno što je potrebno da uradite kako biste izbegli dodatne troškove praćenje rizikom oboljevanja od virusa je da pre putovanja pribavite navedenu potvrdu RFZO-a od strane matične filijale i posedujete je kod sebe za vreme trajanja boravka van Srbije.\nZaključak koji se nameće iz navedenog je da bi u slučaju putovanja u inostranstvo, od većeg značaja bila označena potvrda Republičkog fonda za zdravstveno osiguranje, u odnosu na polisu putnog zdravstvenog osiguranja, ali svakako pribavljanje oba dokumenta obezbeđuje veći stepen zaštite.\nOvakva pogodnost, naravno, ograničena je brojem zemalja sa kojim država Srbija ima potpisane sporazume o zdravstvenom osiguranju.\nInformacije o listi zemalja u kojima se državljani Republike Srbije mogu besplatno lečiti od korona virusa možete naći na sledećem linku :\nOvaj tekst je samo informativnog karakter i ne predstavlja pravni savet niti tumačenje zakona.\nKonzumiranje alkohola i rad\n“Neograničena” odgovornost članova Društva sa ograničenom odgovornošću


Lažni Norvežanin vukao za nos pola Beograda - www.mrkonjic-grad.com\nLažni Norvežanin vukao za nos pola Beograda\nNeobična, skoro filmska priča sa osmehom se prepričava među zaposlenima u gradskom javnom preduzeću „Ada Ciganlija“.\nTema je bivši komercijalni i finansijski direktor ovog preduzeća neobičnog imena - Kristijan Stenberg. Stenberg je prošle godine doveden na ovu poziciju u preduzeću, a zaposlenima se predstavio kao ekspert iz Norveške. Zaposleni su sami otkrili da sa novim direktorom “stvari nisu načisto”.\n- Odmah smo videli da nešto nije u redu, na svako pitanje odgovarao je sa: “Ma, može” - priča izvor „Blica“.\nStenberg je bio direktor pet meseci, dok nisu isplivale, prema tvrdnjama izvora „Blica“, sumnjive fakture. Tek tada je Stenbergovo “čudno ponašanje” počelo da nadzire i rukovodstvo „Ade“.\nSaznali su da je Stenberg svojevremeno promenio ime i da je njegovo pravo poreklo iz Mrkonjić Grada, gde je inače rođen, a da mu je pravo ime Jasmin Buhić.\nUsledila je panika, razmatralo se da se pozove i policija, ali su se Stenbergu samo zahvalili na saradnji kako bi izbegli aferu.\nDirektor JP “Ada Ciganlija” Žarko Šormaz potvrdio je za „Blic“ da je u tom preduzeću radio Stenberg, ali da on ne zna da li je on zapravo Jasmin Buhić.\n- Nismo znali da je on Jasmin Buhić. Tražio je sporazumni raskid i mi smo pristali - kaže Šormaz koji nije želeo ni da potvrdi, ali ni da demantuje da je u radu bivšeg direktora bilo zloupotreba.\n- U toku je izrada završnog računa tako da još uvek nemamo takve informacije. Kada budemo imali bilo kakav dokaz prevare, preduzećemo potrebne mere - kaže Šormaz.\nNa insistiranje „Blica“ da objasni zašto su zaposlili Stenberga i koje su ga kvalifikacije preporučile za posao, Šormaz je odgovorio:\n- Završio je „Singidunum“ i diplomirani je ekonomista.\n„Blic“ je pokušao da kontaktira sa Stenbergom, ali on više od dve nedelje nije odgovarao na pozive i pitanja novinara.\nLažni Norvežanin bio zaposlen u četiri javne institucije\nKristijan Stenberg je radio u Gradskoj uprava za cene, u Sava centru, a potom kao Predsednik Nadzornog odbora JKP „Beograd put“ i finansijski i komercijalni direktor JP „Ada Ciganlija“.\nSkupština grada postavila ga je za predsednika Nadzornog odbora JKP “Beograd put” 28. maja 2014. U ovom preduzeću kažu da je imenovan za predsednika Nadzornog odbora od strane osnivača. Razrešen je 30. 11. 2015. zbog podnošenja ostavke.\nU Gradskoj upravi nisu želeli da objašnjavaju angažovanje Stenberga.\nJasmin Buhić upisao se na Fakultet za ekonomiju, finansije Univerziteta “Singidunum” u Beogradu, a pred kraj studija zvanično menja ime u Kristijan Stenberg.\nNa portalu “Singipedia” Buhić je jedan od autora naučnoistraživačkog rada “Komparativna analiza računovodstvenih sistema Kraljevine Norveške i Republike Srbije“.\nOd tada se predstavlja kao norveški finansijski ekspert na osnovu čega dovodi u zabludu poslovno okruženje.\nPreporuka pomoćnika gradonačelnika Beograda\nKako „Blic“ saznaje, Stenberga je gradskim javnim preduzećima preporučio pomoćnik gradonačelnika Borko Milosavljević. Milosavljević, međutim, nije želeo da odgovori na pitanja novinara „Blica“ da li poznaje Stenberga.\nMarko Tašković ("Blic", www.blic.rs)


SportKlub 2 23. septembar 2021. - TV Program - MojTV\nSportKlub 2 - TV program - 23. septembar 2021.\n07:00 Auto, emisija o automobilimaBrend Auto je prvi i najstariji privatni automobilski medij na prostoru bivše Jugoslavije i više od 30 godina vas izveštava o najaktuelnijim dešavanjima u autom...\n07:30 Fudbal - Grčka liga: Aris - PanathinaikosVoli se fudbal u Grčkoj i svaki duel, pogotovo derbi, doživljava se sa mnogo strasti. Olimpijakos jeste favorit za titulu, ali AEK, PAOK i večiti rival Panatina...\n09:15 Trans World SportInteresantne priče i neobični sportovi iz svih delova sveta. Uvek ćete biti u toku uz ovu emisiju....\n10:05 Pregled Premier LeagueSvi love Mančester Siti, ali "građani" su moćni kao i prethodnih godina. Potpuni haos na ostrvo doneo je i dolazak Kristijana Ronalda u Junajted poslednjih dana...\n11:00 WTA 500 OstravaKoliko je samo kvalitetnih teniserki izbacila Češka u poslednje dve decenije? Da li ćemo u Ostravi upoznati neku novu zvezdu ili će sadašnje gospodarice potvrdi...\n13:00 ATP 250 Metz & WTA 500 OstravaKombinovani prenosi i snimci mečeva u WTA i ATP konkurenciji. Uživajte uz mečeve muškog i ženskog profesionalnog tenisa!...\n21:15 ATP 250 Nur SultanNakon kratke pauze posle US Opena, vraćamo se borbi za titule i ATP bodove. Bliži se Indijan Vels i serija turnira u dvorani, tako da je veoma važno biti u form...\n23:00 Hokej na ledu - KHL: Traktor - CSKANajbolja hokejaška liga u Evropi traži novog šampiona. Po imenima, najjači su SKA Sankt Peterburg i Avangard Omsk, ali svi znamo da najbrži kolektivni sport na ...\n06:20 Mozzart SK Vesti\n06:50 Baja i Joga\n07:00 ATP 250 Nur Sultan\n13:55 Pregled Bundeslige\n14:55 Hokej na ledu - KHL: Traktor - CSKA\n17:25 NFL GameDay\n17:55 Fudbal - Turska liga: Fenerbahce - Giresun\n19:55 Fudbal - Holandska liga: Twente - AZ Alkmaar


Objavljeno 18/06/2020 u kategoriji: Vesti\nNovi Sad, kao buduća Evropska prestonica kulture, odavno neguje prekograničnu kulturnu razmenu i ulaže posebne napore u razvoj novih kulturnih formi saradnje sa drugim kontinentima, uključujući i Severnu Ameriku, Aziju i Afriku.\nU duhu toga, danas je održan vebinar na kojem je učestvovalo 25 predstavnika afričkih i evropskih prestonica kulture, što je otvorilo novu priliku za predstavljanje afričke kulture u Novom Sadu.\n„Projekat „Novi Sad – Evropska prestonica kulture“ ostaje privržen internacionalnoj kulturnoj saradnji i razmeni, za koju smatramo da je izuzetno značajna, pogotovo u svetlu pandemijske krize, koja je umnogome uticala i rekli bismo ograničila prekograničnu kulturnu razmenu. Smatramo da je vebinar bila sjajna prilika da se povežemo sa gradovima prestonicama kulture u Africi i da zajednički razmotrimo priliku za saradnju, razmenu znanja i podsticanje razvoja novih umetničkih projekata između profesionalaca u kulturi u Africi i Evropi“ rekao je rukovodilac sektora Međunarodne saradnje u Fondaciji „Novi Sad – EPK“, Vuk Radulović.\nTim projekta „Novi Sad – Evropska prestonica kulture“ predstavio je na vebinaru predloge projekata kojima je cilj promocija afričke kulture, savremenog i tradicionalnog stvaralaštva u Novom Sadu u godini titule, kada će upravo naš grad biti centar evropske kulture i umetnosti.\nTagovi: afričke prestonice kulture Evropska prestonica kulture internaciolna saradnja Novi Sad 2021 povezivanje saradnja


Stoltenberg: Alijansa na prekretnici\npetak, 04 januar 2019 12:34\nNATO se nalazi na teškoj prekretnici zbog tenzija u odnosima sa Rusijom povodom sistema krstarećih projektila i napetosti unutar same Alijanse, rekao je generalni sekretar ove vojne organizacije Јens Stoltenberg.\nOn je u intervjuu agenciji DPA rekao da je NATO tokom 2018. godine ojačao bezbjednost milijarde ljudi koja živi u članicama ovog saveza i unaprijedio spremnost svojih snaga.\nStoltenberg je rekao da Rusija sada ima "posljednju šansu" kada je riječ o poštovanju odredbi Sporazima o projektilima srednjeg dometa /INF/.\n"Nema novih američkih raketa u Evropi, ali ima ruskih i to je ono što ugrožava ovaj sporazum. Projektil `SSC-8` je mobilan, teško ga je detektovati, može da nosi atomsku glavu, smanjuje vrijeme upozorenja i može da stigne do evropskih gradova. Rusija na taj način spušta prag upotrebe nuklearnog oružja", rekao je Stoltenberg.\nOn je dodao da je potrebno obaviti pažljivu procjenu posljedica, analizirati različite opcije i usaglasiti odgovor NATO saveza.\n"Nećemo reagovati prekomjerno, ali moramo da odgovorimo ako Rusija i dalje bude kršila sporazum. Ponovo kažem, prioritet je da Rusija ponovo poštuje sporazum", rekao je Stoltenberg.\nOn je izjavio je da je prerano da se kaže kada će biti održan novi sastanak Savjeta NATO-Rusija, ali je dodao da "snažno vjeruje" u dijalog sa Moskvom.\n"Rusija je naš susjed, Rusija će tu biti i dalje. Vjerujem u dijalog zato što treba da težimo boljem odnosu sa Rusijom", napomenuo je generalni sekretar Alijanse.\nČak i ako odnosi sa Moskvom ne budu poboljšani, dodao je Stoltenberg, NATO će imati pojačano vojno prisustvo duž svojih granica, više vježbi, visoke tenzije, veći potencijal za incidente, nesreće, nesporazume i pogrešne procjene.\n"Da bi se to izbjeglo, potrebno je nastaviti sastanke Savjeta NATO-Rusija i vojni dijalog. Kada su tenzije jake, kada postoje teškoće, još je važnije da sjednemo i razgovaramo", zaključio je Stoltenberg.\nMore in this category: « Holandija- Policija razbila protest "žutih prsluka" Snijeg i u Grčkoj, zabijelila se Paralija »


struja : Južne vesti\nU ponedeljak bez struje više niških ulica, naselja i sela\n09:27, 19. 6. 2022.\nZbog radova na elektroenergetskoj mreži, stanovnici više ulica, naselja i sela u Nišu neće imati struju u ponedeljak, 20. juna, saopštavaju iz Elektrodistribucije. Isključenja će biti u periodu od 8 do 15 sati.\nBez struje u petak više niških ulica, naselja i sela\n15:50, 16. 6. 2022.\nZbog radova na elektroenergetskoj mreži, stanovnici više ulica, naselja i sela u Nišu neće imati struju u petak, 17. juna, saopštavaju iz "Elektrodistribucije". Isključenja će biti u periodu od 8 do 14 sati.\n16:19, 15. 6. 2022.\nZbog radova na elektroenergetskoj mreži u četvrtak, 16. juna bez napajanja će biti mnoge ulice u Nišu, kao i sela Vrtište, Trupale, Bubanj Selo, Gornje Međurovo, Belotinac, Korušnica, Kunovica, Bancarevo, Čukljenik, Donja Studena, Gornja Studena, Bojanine vode i Zaplanjski Miljkovac.\nViše ulica, naselja i sela u Nišu u sredu bez struje\n19:00, 14. 6. 2022.\nZbog radova na elektroenergetskoj mreži, stanovnici više niških ulica, naselja i sela neće imati struju u sredu, 15. juna, saopštavaju iz "Elektrodistribucije". Isključenja će biti u periodu od 8 do 15 sati.\nBez struje u četvrtak više ulica i naselja u Nišu\n19:30, 8. 6. 2022.\nZbog radova na elektroenergetskoj mreži u četvrtak, 9. juna, bez napajanja će biti više ulica na Paliluli, deo centra Niša, kao i delovi Čalija, Doljevca, kao i Bulevara 12. februar.\nRadnika udarila struja u fabrici u Nišu\n17:11, 8. 6. 2022.\n31-godišnjak je primljen u niški Urgentni centar nakon što je doživeo strujni udar na radnom mestu u fabrici u Ulici Dimitrija Tucovića u Nišu, saopštavaju iz policije.\nU sredu bez struje 19 ulica u Leskovcu\n18:30, 7. 6. 2022.\nBez struje u sredu, 8. juna, od 9 do 13 sati biće 19 ulica širom Leskovca, saopštavaju iz EPS-a.\nBez struje u ponedeljak delovi Niša, Malče, Doljevca, Pukovca i Šarlinca\n09:10, 5. 6. 2022.\nZbog radova na elektroenergetskoj mreži, u ponedeljak, 6. juna bez napajanja će biti brojne ulice na Paliluli, deo centra Niša, Bulevara Nemanjića, kao i delovi Doljevca, Pukovca, Malče i Šarlinca.\nNakon eksplozije na trafo-stanici, Leskovčani dobili struju tokom noći\n10:11, 16. 4. 2022.\nSkoro pola Leskovca u užem centru dobilo je struju tokom noći, nakon što je zbog eksplozije u trafo-stanici veliki deo grada ostao u mraku.\nEksplozija u trafo-stanici, više od pola Leskovca bez struje\n21:31, 15. 4. 2022.\nNakon eksplozije koja se oko 20:20 dogodila u trafo-stanici u Leskovcu, u Ulici Nikole Pašića, više od pola grada je bez struje. U policiji za Južne vesti kažu da još nemaju informaciju da li je u eksploziji neko povređen.\nU utorak bez struje 11 lebanskih sela i Ohridsko naselje u Leskovcu\n17:13, 11. 4. 2022.\nU utorak, 12. aprila, od 9 do 14 sati bez električne energije biće 11 sela u okolini Lebana, kažu iz Elektrodistribucije i dodaju da će bez struje od 10 do 14 sati biti i stanovnici Ohridskog naselja u Leskovcu.\nJoš u mraku preko 7.000 domaćinstava u Nišu, godinu od obećanja struju dobilo njih 50\n10:56, 25. 3. 2022.\nSkoro godinu dana nakon obećanja da će država i Grad pokušati da reše problem koje Nišlije imaju sa strujom, rešeno je tek 50 slučajeva. Na struju u Nišu, prema rečima gradonačelnice Dragane Sotirovski, čeka još oko 7.400 domaćinstava, a građani koji su danas razgovarali sa njenim timom i predstavnicima EPS-a kažu da žive kao u kamenom dobu i nadaju se svetlosti.\nFoto-vest: Strujni kablovi, neograđeno gradilište i šut problem stanovnika ulice blizu Čairskog parka\n11:09, 14. 3. 2022.\nStanovnici Ulice Generala Černjajeva u Nišu uplašeni su za bezbenost, jer je nakon rušenja u komšiluku gradillište ostalo neograđeno, strujni kablovi vise na ulici, dok prolaznici moraju da zaobilaze šut.


CG: Odobren kredit za autoput\nMinistar finansija Radoje Žugić i ministar pomorstva i saobraćaja Ivan Brajović sa predstavnicima kineske EXIM banke i kompanija CRBC i Poly Technologies.\nOčekuje se da sve procedure i u Kini i u Crnoj Gori oko potpisivanja međudržavnog ugovora o finansiranju izgradnje prve dionice puta Bar - Boljare budu završene za mjesec i po\nKineska Exim banka odobrila je Crnoj Gori kredit od oko 687 miliona EUR za gradnju prve dionice autoputa Bar-Boljare, od Smokovca do Mateševa, saopštio je ministar saobraćaja i pomorstva, Ivan Brajović.\nMinistar Brajović je kazao da sada kredit ide na saglasnost Vladi Kine i očekuje da sve procedure i u Kini i u Crnoj Gori oko potpisivanja međudržavnog ugovora budu završene za mjesec i po.\n“Nakon toga, a to očekujemo brzo, doći će do potpisivanja ugovora između resornih ministarstava i ugovora o finansiranju projekta i nakon toga su stvorene sve pretpostavke da počnemo parlamentarnu raspravu. Vjerujem u siguran prolaz sve ove priče kroz parlament Crne Gore i nakon toga su stvoreni uslovi za početak realizacije projekta”, rekao je Brajović.\nOn je kazao da je kredit upućen u proceduru nadležnom ministarstvu u Vladi Kine, zato što je riječ o preferencijalnom kreditu sa povoljnijim finansijskim uslovima.\n“Očekujemo ubrzo razgovor sa našim Ministarstvom finansija i potpisivanje ugovora o kreditu, parlamentarnu proceduru i početak radova. Računam da sva ova procedra može u nekom vremenu od mjesec i po da se završi. Početak radova očekuje se do kraja godine”, rekao je Brajović.\nOn je podsjetio da je predviđeno da od ukupnog iznosa za izgradnju dionice, odnosno 809 miliona EUR, 85 odsto obezbijedi Exim banka kroz kredit, odnosno oko 687 miliona EUR, a 15 odsto je učešće države Crne Gore.\nNakon brojnih neispunjenih obećanja o početku gradnje puta i otkazivanja posla od strane nekoliko inostranih firmi, ovo je do sada najveći korak u nadi da će izgradnja puta od Bara do granice sa Srbijom uskoro ipak početi.


KAJLI SKOT NA HITNOM SASTANKU KOD VUČIĆA: Srbiji ispostavljen najnoviji zahtev\nAleksandar Vučić predsednik Srbije sastao se sa ambasadorom SAD Kajlom Skotom, kako bi razgovarali o situaciji u Siriji, posle koalicionih vazdušnih udara.\nSkot je pozvao Srbiju da podrži istragu koju sprovodi Organizacija za zabranu hemijskog oružja, a Vučić je poručio da Srbija čuva vojnu neutralnost, saopštila je Služba za saradnju sa medijima predsednika Srbije.\nAmbasador Skot je naveo da su SAD u potpunosti uverene da su vazdušna sredstva sirijskih vlasti bila odgovorna za napad hemijskim oružjem na civilno stanovništvo u Dumi, u predgrađu Damaska, 7. aprila, kada su desetine ljudi poginule, a stotine ranjene, navedeno je u saopštenju.\nSkot je naglasio da je taj napad bio jasno kršenje obaveza Sirije prema Konvenciji o hemijskom oružju, kao i kršenje Rezolucije 2118 Saveta bezbednosti Ujedinjenih nacija.\n„Američki ambasador je, takođe, istakao da Rusija nije uspela da održi obećanja koja je dala kao garant Ženevskog okvira iz 2003. godine, na osnovu kojeg se Sirija obavezala da se odrekne svog hemijskog oružja i nikad ga više ne upotrebi“, navodi se u saopštenju.\nAmbasador Skot je pozvao Srbiju da pruži punu podršku istrazi koju sprovodi Organizacija za zabranu hemijskog oružja, i naglasio da su koalicioni napadi 14. aprila bili neophodni, srazmerni i opravdani, kao i da su imali za cilj da spreče dalje užase koje izaziva hemijsko oružje.


DJB: Vučić nije dobio odobrenje zapadnih partnera za vanredne izbore - Izazov\nDJB: Vučić nije dobio odobrenje zapadnih partnera za vanredne izbore\nNovi magazin 18. novembra 2017. 13:50\nPokret Dosta je bilo ocenio je danas da lider Srpske napredne stranke Aleksandar Vučić očigledno od zapadnih partnera nije dobio dozvolu za održavanje vanrednih parlamentarnih izbora.\n„U strahu od gubitka beogradskih izbora, Vučić je pokušao da dobije dozvolu zapadnih partnera da ponovo raspiše vanredne parlamentarne izbore. Očigledno je da mu to nisu to dozvolili bez promene Ustava i izbacivanja preambule o Kosovu i Metohiji“, rekli su agenciji Beta u DJB.\n„Centralni interes i cilj zapadne politike u Srbiji je priznanje Kosova. Zarad tog interesa su pomogli SNS-u i Vučiću da dođe na vlast, podržavaju ga bezrezervno već duže od pet godina i potpuno su gluvi i slepi na korupciju, nepoštovanje ustava i zakona, urušavanje skupštine, potpuno ugušene medije i činjenicu da Vučić kasni sa promenom Ustava“, navode u tom pokretu.\nPrema navodima DJB, Vučić ne zna kako građanima da objasni da želi iz Ustava da izbaci preambulu o Kosovu i Metohiji pa se krije iza navodnog unutrašnjeg dijaloga koji predstavlja farsu u odsustvu javnog dijaloga i apsolutne dominacije Vučića u medijima.


Vojvodina je imala sve u svojim rukama u Kragujevcu, jer je od samog starta imala prednost, ali sve je palo u vodu nakon katastrofalnog drugog poluvremena gde je od Radničkog primila dva gola, ali se na kraju sve dobro završilo za "lale".\nGaćinović je u sedmom minutu pogodio za vođstvo Voše, a talentovani fudbaler je u 39. minutu doneo velikih 2:0, u tom trenutku, na oko, nedostižnih za domaću ekipu. Arsić je dva minuta kasnije smanjio prednost gostiju, a onda je Ivanić u prvom minutu nadoknade ponovo vratio na dva gola razlike.\nOd starta drugog dela igre, sve kreće nizbrdo za Vojvodinu, jer je u 54. minutu Ivanić postigao autogol, a dva minuta kasnije Tiodorović je izjednačio na 3:3. Upravo je Ivanić izvukao Vošu iz loše situacije pošto je reviju golova zaključio u 81. minutu kada je doneo konačnu pobedu svom timu.\nČinilo se da će Čukarički na svom terenu ostati bez čitavog plena protiv Spartaka iz Subotice, ali je Todorović sedam minutu pre kraja doneo trijumf za pečat odlične polusezone "brđana", a pobeda je samo potvrđena od strane Stojiljković sa bele tačke u poslednjem minutu meča za 2:0.\nOFK Beograd je bio pred pobedom na Karaburmi protiv Jagodine i velikih tri boda iz derbija sredine tabele pošto je Gajić u 35. minutu doneo vođstvo "romantičarima", ali je sve palo u vodu u 84. minutu kada je Šušnjar poravnao i izvukao bod "ćuranima".\nNiški Radnički je morao nešto da promeni u igri, jer je ušao u seriju loših rezultata, pa je Marjanović u 25. minutu golom "omorisao" ceo plen na Voždovcu, ali je domaćin u 70. preko Nikolića došao do izjednačenja, a onda je Stefan Babović u četvrtom minutu nadokande iz jedanaesterca pogodio za preokret domaćin.


"Metalac" u Inđiji\nFudbaleri "Inđije", u okviru 25.kola prvenstva Prve lige Srbije, dočekuju ekipu "Metalca" iz Gornjeg Milanovca, direktnog konkurenta u borbi za plasman u superigaško takmičenje. Ovo je prvi u nizu derbi susreta koje će "Inđija" odigrati sa ekipama koje...nastavak\nKvalitetna utakmica na inđijskom stadionu\nInđijci su osvojili važne bodove i učvrstili se na petom mestu, teško su međutim , došli do bodova, protiv borbenog i čvrstog Dinama. Vršnjaci, predvođeni neugodnim Dejanom Osmanovićem, bili su tvrd orah nisu se branili i napadačkim akcijamanastojali su...nastavak\nInđija – Dinamo 3:1\nNa stadionu kraj inđijske železničke stanice utakmica na visokom prvoligaškom nivou. Obilovala je svim elementima koji predstavljaju magnet za publiku. Igralo se dinamično, borbeno, žustro sa mnogo uzbudljivih obrta. Počeli su domaćini silovito, Perović...nastavak\nUspeh pionira Fk Inđije\nPioniri Fk Inđija koji su proteklog vikenda u Milanu učestvovali na turniru Pro Ludis et Amicitia osvojili su drugo mesto i tako zabeležili najveći uspeh od 1995. godine od kada naše ekipe učestvuju na ovom turniru. Naša ekipa je poražena u finalu od...nastavak\nRemi Inđije u Novom Pazaru\nFudbalski klub Inđija osvojio je veoma važan bod na gostovanju u Novom Pazaru iako je bila na domak sva tri boda.\nU prvom poluvremenu pred oko 1.000 gledalaca prikazana je osrednja fudbalska predstava, dosta se grešilo sa obe strane, nije bilo...nastavak\nVeliki uspeh pionira Fk Inđija\nPioniri Fk Inđija su u polufinalnoj utakmici na turniru u Pederno Dugnanu u Milanu, savladali domaću ekipu Fk Pederno Dugnana nakon izvođenja penala rezultatom 4:3. Nakon devedeset minuta igre rezultat je bio 0:0. Golove iz penala su postigli Janjuz...nastavak\nDruga pobeda pionira\nU trećoj utakmici na turniru u Italiji, pioniri FK Inđija pobedili su jutros italijansku ekipu LIMBIATE 1:0 golom Janjuza. Ovom pobedom naši fudbaleri su zauzeli drugo mesto u grupi A i trebali bi da se nađu u polufinalu pionirske konkurencije....nastavak\n1 .. 275\t276\t277\t278\t279\t..315 (1933-1939 od 2201)


Odgovor Ministarstva trgovine Kine\nPeking 19.06.09. - Kinesko ministarstvo trgovine izrazilo je “duboko žaljenje” zbog odluke američke Međunarodne trgovinske komisije da uvoz kineskih guma stvara poremećaje na domaćem tržištu. Izjava portparola kineskog Ministarstva trgovine Jao Jiana postavljena je na sajt ministarstva:\n“Kina ponovo izražava svoje protivljenje stranim vladama koje koriste zaštitne klauzule da pokrenu istrage za kineske proizvode. Odluka ne potvrđuje objektivne činjenice, a takođe krši važna pravila Svetske trgovinske organizacije kao i američke zakone. Nadamo se da će SAD u potpunosti razmotriti aktuelnu situaciju u ovom slučaju i postupiti u obostranom interesu industrija obe zemlje. Većina dokaza pokazuje da gume proizvedene u Kini nisu direktna konkurencija američkim proizvodima. Ograničenje kineskog izvoza ne pravi strukturne probleme u SAD.”\n“Mi smo primetili da američki proizvođači guma nisu zahtevali da se to proglasi za remećenje tržišta” rekao je Jao. “Američko udruženje proizvođača guma (TIA), koja predstavlja sve segmente industrije guma, takođe se protivi ograničavanju kineskog izvoza” dodao je Jao.\n“Kina se nada da bi američke vlasti mogle da razmotre interes obe strane i razmisle dva puta pre konačne odluke” rekao je Jao.\nKao rezultat potvrdne odluke, ITC će utvrditi predlog mera, i poslati izveštaj predsedniku SAD i Trgovinskom predstavniku SAD do 9. jula.


Član Gradskog veća Dragomir Petronijević naveo je da se ovim susretom nastavlja već dobra saradnja sa prijateljima iz Narodne Republike Kine, kao i da su dogovoreni budući projekti u okviru saradnje dva grada.\n- Vrlo skoro moguće je očekivati promociju grada Beograda u kineskom gradu, ali i obrnuto, sa ciljem da se poveća broj kineskih turista, kako u glavnom gradu Srbije tako i u okolini - rekao je Petronijević.\nOn je naveo da je ovaj susret važan i za razvoj sporta u oba grada, naglasivši da će sportski i školski centri imati priliku da sa kineskim stručnjacima razmenjuju iskustvo.\nDirektor Komiteta za međunarodne odnose, Jang Šajuan zaključio je da je osnovni cilj današnje posete usavršavanje dobre komunikacije između grada Beograda i Tianđina u oblastima kulture, obrazovanja i sporta.\nDragomir Petronijević i Jang Šajuan\nRazgovorima sa delegacijom Tianđina prisustvovali su i predstavnici sekreterijata za sport i omladinu, obrazovanje i dečju zaštitu, udruženje "Daleki istok", kao i Turistička organizacija Beograda.


Jezdi pesma zavičajna\nZlatarske (D. Gagričić) 16. фебруар 2014. године Друштво Култура Традиција Коментари\nOrni za pesmu - članovi "Čardaka" iz Bele Reke\nGde god se sastanu bar trojica članova pevačke grupe "Čardak" iz Bele Reke i okolnih mesta i ako je prilika - krene pesma: zavičajna, stra arija, od koje dah zastaje, a nekad se, kažu, "gasila ili treperila lampa" na prelima.\nGde god se sastanu bar trojica članova pevačke grupe "Čardak" iz Bele Reke i okolnih mesta i ako je prilika - krene pesma: zavičajna, stra arija, od koje dah zastaje, a nekad se, kažu, "gasila ili treperila lampa" na prelima. I rado prihvate natpevavanje sa komšijama ili namernicima, vraćajući slušaoce u detinjstvo, na sjela i seobete, na vrela i ognjištva narodnog stvaralaštva...\nU pevačkoj grupi su braća Rade i Milutin Žunić, Vlade i Milić Cukavac, pa Ivica Paunović, Boško Miković, Stevo Marković i Goran Marjanović. Retko su na okupu zbog poslova kojima se bave - prevoza, trgovine i ugostiteljstva, ali su poslednjih nedelja učestali susreti zbog priprema da snime CD.\n- Mnogi naši prijatelji kažu da rado slušaju izvorne pesme "na ariju" i traže nam kasetu ili CD, nude pomoć da snimimo - ističe Rade Žunić, koji najčešće započinje pesme. - Nedavno smo osnovali udruženje građana "Čardak", koje treba da brine o sakupljanju i čuvanju od zaborava pesama, da okuplja i obučava mlade u negovanju tradicionalnog pevanja, podstiče nastupe i druženja...\nNa repertoaru "Čardaka" najčešće su stihovi o zavičajnim planinama - Murtenici, Čemernici, Javoru, Mučnju i Zlatiboru i junacima koji su po njima vojevali, te o čobanicama, pomeljarkama, jaranima, rabadžijama, veziljama i prijama, kao i pesme "Zašto rade ode u hajduke", "Oj, đevojko preko visa", "Prevarih se, oženih se mali"...


URS savetuje podelu ministarstva : Nadlanu.com\nURS savetuje podelu ministarstva\nObjavljeno 24. avg 2013. / 15:11:35\nPodsetimo, u narednim danima se očekuje rasplet rekonstrukcije Vlade, nove nadležnosti ministarstava. URS nije više deo vlasti, već je u opoziciji.\n"Mislimo da nigde u Evropi nije pravilo da zagađivači i oni koji treba to da kontrolišu budu pod istom komandom", ocenio je u pisanoj izjavio član Predsedništva URS i predsednik opštine Obrenovac Miroslav Čučković.\nOn smatra da će se tim rešenjem stvoriti mogućnost da projektni timovi ministarstva energetike brže rade na investicijama u energetici u svim regionima, pre svega na izgradnju termoelektrane B3 u Obrenovcu, izgradnji novog bloka termoelektrane u Kostolcu, izgradnji hidrocentrale na Đerdapu i na Drini i izgradnji vetroparkova u Banatu.\nURS odlučio:Samostalno na izbore\nBlic saznaje: Poslanik prešao iz DS u URS za 250.000 evra\n"S druge strane novo Ministarstvo za zaštitu životne sredine bi moglo da radi posvećenije na rešavanju svih crnih tačaka u Srbiji, mislim i na Kostolac, i na Pančevo, pepelište u Obrenovcu i sve ostale probleme koje imaju lokalne samouprave u vezi sa zaštitom životne sredine, a koju prouzrokuju zagadjivači koji su na njihovim teritorijama", istakao je Čučković.\nČučković je najavio da će, s obzirom na to da je URS sada opozicija, resorni odbor za energetiku te stranke u narednom periodu davati predloge za što bolje i efikasnije funkcionisanje energetike kao najveće razvojne šanse Srbije.


"Nemamo čega da se bojimo": Podrška devet stranaka Ćuriću za gradonačelnika Trebinja | BL Portal\n“Nemamo čega da se bojimo”: Podrška devet stranaka Ćuriću za gradonačelnika Trebinja\n1. Avgusta 2020. 16:24\nAktuelnog gradonačelnika Trebinja iz SNSD još su podržali DNS, SP, Pokret za Trebinje, Partija ujedinjenih penzionera, Ujedinjena Srpska, NDP, Prva srpska demokratska stranka i Demos.\n“Hoćemo da i u dobru i zlu budemo složni i nemamo čega da se bojimo. Očekujemo 70 odsto podrške, ne zato da bi mi u tome uživali, nego da bi imali podršku da sprovedemo sve one projekte koje smo planirali”, istakao je Ćurić. On je rekao da je cilj da Trebinje bude lijepo svim građanima koji u njemu žive, ali i svima onima koji dolaze u ovaj grad.\nPotpisivanjem ovog sporazuma dogovoreno je da svi politički subjekti daju ideje koje će biti objedinjene u zajedničku platformu. Ćurić je podsjetio da je više od 90 odsto projekata koji su bili u prethodnoj izbornoj platformi odrađeno ili se rade.\n“Više od 60 novih programa uradili smo za četiri godine koje niko do sada nije radio, a isto tako nisu izostale investicije. Više od 85 investicija za četiri godine, koje nisu male, je urađeno ili se radi tako da ćemo zajednički nastupiti kao pravi tim”, pojasnio je Ćurić. On je izrazio nadu da će timski rad i njegova snaga pokazati rezultate i djela za bolje svih građana Trebinja i cijele Republike Srpske.\n“Predstavnici svih političkih subjekata će koordinisano raditi na provođenju predizbornih aktivnosti, kao i formiranju skupštinske većine i vlasti nakon izbora. Postoji apsolutno jedinstvo da u svim političkim subjektima, postoji apsolutna volja za podršku kandidatu Ćuriću”, rekao je Petrović.\n“Uskoro ćete čuti za nove projekte koje je gradska uprava na čelu sa gradonačelnikom planirala za razvoj našeg grada, regije i sigurno je da će podrška ovih devet političkih subjekata biti stoprocentna, apsolutna, nedvosmislena i to će se pokazati na rezultatima izbora koji budu održani ove godine”, rekao je Petrović novinarima.\nPredsjednik Gradskog odbora DNS u Trebinju Jovica Vlatković rekao je da potpisani kolektivni sporazum za ova grad i njegove stanovnike znači sigurnu budućnost za naredne četiri godine da bi se nastavio kontinuitet pokrenutih investicija.\n“Najbitnije je da se stvore preduslovi za neke druge investitore koji bi stvorili neka radna mjesta”, rekao je Vlatković, koji je zahvalio Ćurići i ocijenio da će zajednički da ostvare dobar rezultat.\nTags: Gradonačelnik Trebinja, Mirko Ćurić, podrška\nTri osobe ubijene, više od 260 ranjeno: Poništena smrtna kazna osuđenom za bombaški napad\nŠokantna scena na MMA: Pokušao da udavi protivnika, pa nasrnuo i na sudiju VIDEO\nMuška dominacija i na lokalnim izborima: U izbornoj trci svega četiri dame


BetaNovembar 20, 2019\n“Osim Junajteda BG, Todorović i Branko Stefanović su u januaru 2018. osnovali još jednu zajedničku firmu, Vorldvajd konstrakšn and inženjering kompani, koju su registrovali za ‘kupovinu i prodaju vlastitih nekretnina’. Pre nešto više od mesec dana, kada je afera ‘Krušik’ u prvi plan izbacila sumnjive poslove GIM-a, u koje je bio uključen i otac ministra policije, u APR-u je brže-bolje promenjena vlasnička struktura ove firme i sada je njen jedini vlasnik Goran Todorović”, naveo je nedeljnik NIN u novom broju.\nU tekstu koji će biti objavljen u izdanju od četvrtka, navodi se da je Branko Stefanović uoči penzionisanja otvorio još nekoliko firmi Junajted BG vorldvajld kompani 28. septembra 2017, a posle nepunih godinu dana, 25. juna 2018. i Seven stars kompani.\n“Kada se javnost počela interesovati za njegove poslove, 26. septembra ove godine promenio je ime prve firme u Junajted Bg konsalting. U medjuvremenu deo Seven stars kompani postala su i dva restorana najpre ‘Maksim’ u Ulici Djure Daničića, a potom, 25. februara ove godine, kao ogranak Seven starsa u APR je upisana i pivnica ‘Maksim 2’ u Ulici Djure Jakšića 1”, piše NIN.\nTaj nedeljnik je dodao da čak “ni ministar policije verovatno ne zna kako se širi poslovna imperija njegovog oca”, s obzirom na to da su mu sve tri firme, u kojima je jedini vlasnik i jedna u kojoj je ortak, 2018. završile u minusu od oko 155.000 evra.


Venecuela: Maduro ismevao, opozicija okupila milion ljudi?\nM. K. 2. septembra 2016. 06:38\nVenecuelanski predsednik Nikolas Maduro ismevao je danas demonstrante u Karakasu koji traže da ode sa vlasti, jer su najavljivali milion ljudi na protestima, a prema njegovim rečima, okupilo se njih oko 30 000.\nOpozicija tvrdi da je ipak uspela da okupi oko milion demonstranata.\nAP prenosi da se Maduro obratio svojim pristalicama, među kojima je najviše radnika javnih preduzeća, rekavši da će sa „prvom damom Venecule, Čilijom Flores, kasnije otići u bioskop u tržnom centu u kojem je i sedište opozicije“.\nAFP navodi da je vođa opozicije Hesus Torealba za ovu agenciju izjavio da se na „najvećem mitingu u poslednjih nekoliko decenija“ okupilo „između 950.000 i 1,1 milion ljudi“. Demonstranti su tražili referendum o uklanjanju Madura sa vlasti.\nU vreme održavanja protesta, većina stranih izveštača nije dobila akreditaciju od vlasti kako bi snimili proteste. Kako navodi Komitet za zaštitu novinara sa sedištem u Njujorku, akreditacije su odbijene za novinare francuskog „Monda“, „Al Džazire“ i „Majami Heralda“.


Ruhani: Međunarodnoj zajednici je potrebna multilateralna i regionalna ekonomska saradnja - SAHAR Balkan\nRuhani: Međunarodnoj zajednici je potrebna multilateralna i regionalna ekonomska saradnja\nOct 02, 2019 10:25 Europe/Sarajevo\nIranski predsjednik je izjavio da je međunarodnom sistemu potrebna multilateralna i regionalna ekonomska saradnja kako bi se suprotstavio rastućem trendu siromaštva, nesigurnosti, migracije i ekonomskog rasta u svijetu.\nHasan Ruhani u utorak je, na samitu Euroazijske ekonomske unije u Jerevanu, glavnom gradu Armenije, potpisao iransko-euroazijski trgovinski sporazum, sveobuhvatan i konstruktivan, uz jaku političku volju da pomogne razvoju multilateralnih ekonomskih i trgovinskih odnosa.\nRuhani je naglasio da se međunarodna zajednica mora suočiti s jednostranim pristupom kako bi poduzela odlučne akcije i efikasne mjere: Sjedinjene Države su posljednjih godina zanemarile međunarodne obaveze i sporazume i prekršile bilateralne sporazume s mnogim drugim zemljama. Na primjer, na meti su bili također Kina i Rusija, te njihovi saveznici.\nPredsjednik Irana naglasio je: Američke prisilne mjere i upotreba dolara kao oružja dovest će do ekonomskog terorizma i ciljat će na život običnih ljudi.


Na uglu ulica Vojislava Ilića i Mis Irbijeve položen je kamen temeljac za novi šoping centar koji bi, kako je rečeno, trebalo da bude otvoren na proleće 2020. Reč je o zajedničkoj investiciji kompanija MPC Properties i Atterbury Europe vrednoj više od 110 miliona evra.\nUkupna površina novog šoping centar će biti 130.000 kvadratnih metara, a imaće više od 43.000 kvadratnih metara prodajnog prostora.\nDirektor MPC Properties Ingo Nisan je rekao da je ta kompanija jedan od najvećih investitora na području jugoistočne Evrope, da je više od 16 godina prisutna na tržištu, te da je poznata i po izgradnji i upravljanju "Ušće" šoping centrom u Beogradu.\n"Posebno nam je zadovoljstvo da se danas, kada postavljamo kamen temeljac, možemo pohvaliti informacijom da je više od 60 odsto objekata izdato, što puno govori o atraktivnosti same lokacije", rekao je on.\nZamenik gradonačelnika Goran Vesić je rekao da Grad Beograd pozdravlja svaku investiciju jer je veoma važno da se u Beogradu gradi. Grad Beograd je prošle godine izdao građevinskih dozvola za više od milion kvadratnih metara, podsetio je i dodao da je ove godine do 30. septembra izdato građevinskih dozvola za oko 750.000 kvadrata, a lokacijskih uslova za skoro milion kvadrata.\n"Razvoj grada zavisi od toga koliko se u njemu gradi, a mislim da smo poslednjih nekoliko godina pokazali da smo grad koji se ubrzano razvija i zato mi je veoma drago što kompanija kao što je MPC Properties nastavlja da investira u naš grad", rekao je Vesić.Istakao je da je Beograd prvi u ovom delu regiona doneo odluku da svako ko investira više od 100 miliona evra ima posebnu pomoć od Grada.\n"Trudimo se da pomognemo svakom investitoru i da svako ko želi da investira novac u naš grad to i učini jer se tako Beograd razvija i imamo nova radna mesta", rekao je Vesić i pozvao i druge da da investiraju u Beograd.


Društvo „Petrus“ iz Zabrege u službi očuvanja kulturnog nasleđa - Naša Mesta\nNaslovna Eko - Paraćin Društvo „Petrus“ iz Zabrege u službi očuvanja kulturnog nasleđa\nFoto: FB/Društvo PETRUS iz Zabrege u službi očuvanja kulturnog nasleđa - Boravak predstavnika Zavoda za zaštitu prirode\nOdržavanje srednjevekovnog manastirskog kompleksa Namasija u gornjem toku reke Crnice i aktivnosti u nameri čelnih ljudi društva o podizanju stepena zaštite ovog dela Srbije, poslednje su aktivnosti članova ovog društva iz Zabrege.\n– Početkom oktobra smo na površini manastirkog kompleksa postavili 4 klupe i stolove, donaciju porodice Milisavljević iz Potočca. Pored toga uradili smo pešačku stazu ka Namasiji u dužini od stotinak metara koja je finansirana sredstvima koje smo dobili pro projektu „Turizam i kulturno nasleđe za razvoj Petruške oblasti“koji finansira kompanija CRH. Na taj način omogućavamo bolji pristup posetiocima Namasiji tokom održavanja manifestacija, kaže Vladan Vučković iz Društva „Petrus“.\nFoto: FB/Društvo PETRUS iz Zabrege u službi očuvanja kulturnog nasleđa – Boravak predstavnika Zavoda za zaštitu prirode\nProšle godine urađeno je utvrđenje korita kamenom na levoj obale reke Crnice koje je delimično stradalo nakon obilnih kiša u tom periodu a radovi na sanaciji korita biće sprovedeni ove jeseni. Završen je projekat finansiran novcem opštine Paraćin a to je konverzacija jednog od zidova u manstirskom kompleksu Namasija a saglasnost je dobijena od Zavoda za očuvanje spomenika kulture Kragujevac.\n– Najmanje četiri puta godišnje kosimo travu i čistimo rastinje u ovoj oblasti, održavamo i čistimo stazu Petruških monaha kojom se kreću posetioci. Nedavno smo uklonili sve kante za smeće i postavili obaveštenja gde molimo turiste i meštane okolnih sela koji posećuju Namasiju da svo smeće ponesu sa sobom što oni uglavnom poštuju, dodaje Vučković.\nPredstavnici Zavoda za zaštitu životne sredine su prošle godine boravili dva dana u Zabregi gde su obilazili Petrušku oblast i detaljno se upoznali se sa njenim skrivenim lepotama kao i sa retkim biljkama i životinjama u ovom području.\n– Biolozi i ornitolozi posmatrali su predeo u kom raste biljka raskovnik, deo Crnice u kojem žive autohtone vrste riba kao što su pastrmka potočara, klen, peš, krkuša kao i orao ribar na nebu iznad Zabrege i u okolini ovog sela. Stručnjaci iz Zavoda su prošle godine obećali da će 2020. pokrenuti inicijativu o podizanju stepena zaštite kanjona Crnice u čemu ih je najverovatnije omela pandemija korona virusa. Svakako očekujemo da se ovo desi narednih meseci na čemu intezivno radimo, zaključuje Vučković.\nFoto: FB/Društvo PETRUS iz Zabrege u službi očuvanja kulturnog nasleđa – Staza Petruških monaha\nUdruženje „Stara planina“ iz Pirota je nedavno u Zaječaru održalo seminar o zaštićenim područjima na kojem je i Društvo „Petrus“ imalo svog predstavnika.\nPrethodni tekstPublikovana analiza uticaja procesa EU integracija na lokalnu samoupravu u Srbiji\nSledeći tekstObjavljen javni poziv za akreditaciju realizatora programa stručnog usavršavanja u javnoj upravi


Ambasadori Upravnog odbora Vijeća za provedbu mira u Bosni i Hercegovini (PIC) najoštrije osuđuju eskalaciju tenzija od nekih političkih lidera kao odgovor na nedavnu izmjenu Krivičnog zakona, kao i korake koje je poduzela Narodna skupština Republike Srpske (RS), a koji bi narušili stabilnost i omeli efikasan rad organa vlasti, navodi se u saopštenju za javnost u subotu, 31.jula.\n“Retorika i postupci koji podrivaju funkcioniranje države Bosne i Hercegovine, uključujući bojkot institucija na državnom nivou i blokiranje vitalnih odluka, destabiliziraju zemlju i suprotni su Dejtonskom mirovnom sporazumu. Takvi potezi ne služe interesima građana Bosne i Hercegovine i ometaju evropske integracije i napredak u 14 ključnih prioriteta.\nRevizionizam, veličanje osuđenih ratnih zločinaca i poricanje dobro dokumentiranih i utvrđenih činjenica o ratnim događajima, uključujući genocid, su neprihvatljivi. To je u suprotnosti s najosnovnijim evropskim vrijednostima i podriva stabilnost zemlje te dobrobit i prosperitet građana BiH. Nedavno donošenje amandmana rezultat je dugotrajne pasivnosti domaćih političkih aktera, a primjenjiv je na sve građane u BiH”, ističe se u saopštenju.\nAmbasadori Upravnog odbora PIC-a pozivaju vlasti da se suzdrže od ‘destabilizirajućeg ponašanja i pozivaju sve političke lidere u Bosni i Hercegovini da se fokusiraju na podršku miru, stabilnosti i prosperitetu za građane ove zemlje i unapređenju pomirenja, izgrađenog na međusobnom priznavanju, empatiji i poštivanju svih žrtava’.\n“Ambasadori Upravnog odbora PIC-a naglašavaju svoju kontinuiranu podršku autoritetu i mandatu visokog predstavnika i vitalnoj ulozi koju visoki predstavnik ima sve dok se ne ispuni 5 ciljeva i 2 uvjeta za izlazak BiH iz režima međunarodne supervizije”, ističe se u saoštenju za javnost Upravnog odbora Vijeća za provedbu mira u BiH.


CIKBiH: Opći izbori 2018. godine bit će održani 7. oktobra - Bug.ba - Info portal Bugojno\nCIKBiH: Opći izbori 2018. godine bit će održani 7. oktobra\nRedakcija 13/12/2017 Nema komentara\nCentralna izborna komisija Bosne i Hercegovine (CIKBiH) predstavila je svoj godišnji izvještaj, koji je veoma značajan uoči naredne, izborne godine, kada će u BiH biti raspisani Opći izbori.\nPredsjednica Centralne izborne komisije BiH Irena Hadžiabdić kazala je kako je u ovoj godini potrošeno dosta vremena da se evaluira rad u prethodnoj godini.\n“Iako je ovo neizborna godina, imali smo određene ponovljene izbore i posredne izbore, što nam je takodjer uzelo dosta vremena. Vodili smo postupke sankcioniranja biračkih odbora i sankcionirali smo ih više od 90 iz 13 izbornih jedinica. Ove godine smo pokušali operativne aktivnosti usmjeriti na to da gradske i općinske izborne komisije budu operativne za budućnost.\nU ovom trenutku pratimo informacije da li će biti dovoljno novca za predstojeće Opce izbore i optimistični smo jer probleme zaasada imamo samo u jednoj manjoj općini. Mnogo smo ulagali u naše aplikativne sisteme, centar za birački spisak kreirali smo novu aplikaciju koja sada omogućava direktan, online pristup podacima IDDEA-e. To će olaksati izborni proces. Bavili smo se analizom stanja na terenu i dali smo doprinos unapređenju izbornog zakonidavstva, ali smo razmatrali i uvođenje novih tehnologija u izborni proces.\nRazmatrali smo i probleme raseljenih i preminulih osoba u izbornom procesu. Naša služba za reviziju je kontrolirala i izvore finansiranje 118 političkih stranaka, te smo sankcionirali 23 politička subjekta”, kazala je Hadžiabdagić te dodala da će od danas na web stranici CIK-a biti dostupno 516 izjava o imovini izabranih zvaničnika na prošlim izborima.\nIzjavila je kako CIK u narednom periodu očekuje što bolja organizacija predstojećih izbora te revidiranje postojećih i uvođenje novih podzakonskih akata.\n“Naredni izbori će biti raspisani 8. ili 9. maja za 7. oktobar, ako ne bude donošenja novog izbornog zakona u BiH. Ono što nama nedostaje jeste donošenje raznih podzakonskih akata, te mi apeliramo da se vrijeme do raspisivanja izbora iskoriste na najbolji mogući način”, zaključila je Hadžiabdić.\nU Bugojnu okrugli sto “Bežično – nevidljivo, a boli”\nKako su pali pljačkaši tržnog centra Bingo u Bugojnu


Ukupno su na četiri meča naši predstavnici igrali u četvrtak na Australijan openu, a ostvarene su dve pobede.\nU noćnom terminu, po srednjeevropskom vremenu, Filip Krajinović je uspeo da se probije u treće kolo, ali ne i Olga Danilović.\nA onda su naši nastupili i u nadmetanju muških parova i - imali polovičan učinak.\nKrajinović je, u tandemu sa Dušanom Lajovićem, odigrao svega tri gema protiv iskusnih dubl asova Marsela Mela i Orije Tekaua, a pri rezultatu 0:3 u korist rivala, srpski teniseri su predali meč.\nS druge strane, Miomir Kecmanović i Kasper Rud su priredili iznenađenje: oni su 13. nosioce, Robina Hasa i Olivera Maraha, savladali sa 6:3, 1:6, 0:6.\nU šesnaestini finala Kecmanović i Rud će igrati protiv duble Arevalo - Midelkop, koji su posle preokreta, sa 6:7(1), 7:6(6), 6:3 eliminisali Deomolinijea i Santjaga Gonzaleza.


Male šanse za dijalog sa Sarajevom\n01. Dec 2021. 23:32\nRepublika Srpska ponovo je pozvala predstavnike vlasti u FBiH na dijalog o otvorenim pitanjima. Kao prvi uslov za povratak u zajedničke institucije postavljeno je regulisanje pitanja šuma i poljoprivrednog zemljišta, o čemu je sporne odluke donosio Ustavni sud BiH.\nPosljednje odluke tog suda, gdje uz šest domaćih sudija sjede i tri stranca, "Inckov zakon" o zabrani negiranja genocida, kao i imenovanje Kristijana Šmita na mjesto visokog predstavnika u BiH, bez kompletne procedure, za Srpsku su, kako ponavljaju njeni zvaničnici, bili okidač da se povuku iz odlučivanja na nivou BiH i započnu proces vraćanja nadležnosti koje su ranije, pod pritiscima ili sporazumno, prenesene na nivo BiH.\nUslovi za sjedanje za pregovarački sto u BiH ispostavljeni su nakon što su u subotu uveče u Beogradu razgovarali srpski član Predsjedništva BiH i lider SNSD-a Milorad Dodik i predsjednik Srbije Aleksandar Vučić, a stav sagovornika "Glasa" je da će odgovor na novi poziv iz Srpske pokazati ko je za šta, te ko šta želi, ali i da istovremeno treba biti oprezan.\nVučić je, naime, istakao da mu je Dodik rekao da ne postoji ni hir, a ni želja Srpske da bilo gdje, niti bilo kome pravi problem, već da potezi predstavljaju reakciju na pokušaj da joj se otme ono što joj pripada po Dejtonu, a najavio je i da će naredne dvije sedmice biti dosta razgovora o svemu, ne iznoseći detalje. Da je razgovarano i o tim uslovima, potvrdio je i Dodik.\n- Mi želimo da sjednemo i razgovaramo i da im ukažemo da konačno shvate da je to ozbiljno i da ne možemo da popustimo u smislu da nam se oduzmu poljoprivredno zemljište i šume. Kada to bude regulisano, stvoriće se prvi korak za to da uđemo u organe BiH - rekao je Dodik.\nIstakao je da je situacija sa razvlašćivanjem Srpske u BiH kulminirala i došla do mjere kada to pitanje mora biti riješeno ili će Srpska morati da preduzima mjere za spas prava, ne dirajući u ono što pripada BiH.\n- I to mi uporno govorimo, samo nas niko ne sluša. Ali ono što ste oteli, mi ćemo ili unilateralno vratiti ili ćemo dogovoriti novi aranžman o tim stvarima - istakao je Dodik, nabrajajući odluke Ustavnog suda BiH koje su išle na štetu Srpske, od Dana Republike do posljednjih koje se odnose na vlasništvo nad šumama i zemljištem.\nLider Ujedinjene Srpske i šef Srpskog kluba u Predstavničkom domu Parlamenta BiH Nenad Stevandić kazao je da je potpuno jasno da je Srpska na strani dijaloga, a da političari iz FBiH, predvođeni liderom SDA Bakirom Izetbegovićem i DF-a Željkom Komšićem, pokušavaju da izbjegnu taj razgovor.\n- Uz to, pokušavaju da utiču na zapadne diplomate da se jezikom ucjena rješava kriza. Razgovore nikada niko od nas nije odbio - zaključio je on za "Glas Srpske".\nProfesor ustavnog prava i poznavalac političkih prilika u BiH Radomir Lukić smatra da je mala vjerovatnoća za takav dijalog, ali da su vjerovatno već vođeni određeni diplomatski napori u vezi sa cijelom situacijom.\n- Nisam siguran da se bošnjačka strana iskreno može upustiti u razgovore, a bojim se da će uvlačenje u to samo razvodniti ovu situaciju. Nisam verovao u te pregovore ni kada ih je vodio stariji Izetbegović, a još manje mlađem Izetbegoviću - zaključio je Lukić za "Glas Srpske".


02.09.2020 u 18:31\nDogovorena nova vlast u Budvi\nBUDVA - Demokratskii front (DF) saopštio je da je na danas održanom sastanku predstavnika izbornih lista Marko Bato Carević - Za budućnost Budve, Dragan Krapović - Budva je naša nacija i URA za sve građane Budve - Crno na bijelo dogovoreno konstituisanje nove vlasti u tom gradu. Konstatovano je da su rezultati izbora dokazali da građani žele „poštenu i odgovornu vlast” koja će raditi u opštem interesu. Budvani su, navodi se, na lokalnim izborima u nedelju koaliciju okupljenu oko DPS, koja je nedavno kupovinom jednog odbornika preuzela vlast od DF-a, poslali u političku prošlost. Građani su, kako se navodi, tako odlučili zbog brojnih nepočinstava koje su urađene u prethodnim decenijama kao i nedavnog „nasilnog uzurpiranja lokalne vlasti”. „Ubedljiva pobeda na ovim izborima potvrdila\n31.08.2020 u 08:03\nUbedljiv poraz DPS-a u Budvi\nBUDVA - Nakon obrade sedam od 27 biračkih mesta, koalicija „Zajedno za budućnost Crne Gore-Marko Bato Carević je na lokalnim izborima u Budvi osvojila 48 odsto, koalicija „Mir je naša nacija” 15 odsto glasova, dok je koalicija oko DPS-a na 15 odsto. „Možemo slobodno reći da smo razbili DPS. Kad je režim napao Crkvu, znali smo da ćemo pobediti”, kazao je sinoć Carević na konferenciji za novinare. U mesnoj zajednici Sveti Stefan, Koalicija oko Demokratskog fronta osvojila je 285 glasova, DPS 195, Demokrate 75, URA 35 glasova, saopšteno je iz tabora Marka Bata Carevića. Na MZ Jaz DPS je osvojio 138, Koalicija oko DF-a 330 , Demokrate 109 glasova. „Ove dve mesne zajednice su pokazatelj kako su glasali građani Budve”, kazao je Marko Bato Carević. Demokratska partija socijalista\n25.06.2020 u 15:20\nUhapšeno sedam budvanskih vatrogasaca\nBUDVA - U Budvi je danas uhapšeno sedam vatrogasaca pripadnika Službe zaštite i spašavanja u tom gradu zbog sumnje da su deo kriminalne grupe, prenela je TVCG. Pozivajući se na svoja saznanja, crnogorski Javni servis je javio da je načelnik te službe Dragan Božović, uhapšen juče, po nalogu Specijalnog državnog tužilaštva I njemu je, navodi se, određen pritvor do 72 sata. TVCG podseća da je Uprava pollicija juče saopštila da je tokom incidenata u Budvi uhapšeno 17 osoba. Zbog hapšenja u Budvi, sinoć je u više gradova došlo do okupljanja građana, a policija u Podgorici i Nikšiću je upotrebila suzavac kako bi rasterala okupljene, prenosi Tanjug.\n24.06.2020 u 18:01\nPonovo uhapšeni Carević i Radović\nVišenedeljne tenzije zbog „dvovlašća” u budvanskoj opštini eksalirale su danas u sukob policije sa građanima koji podržavaju staru vlast i ne prihvataju njihovu smenu, a gradonačelnik Marko Carević i predsednik lokalnog parlamenta Krsto Radović su ponovo uhapšeni. U incidentima u Budvi je uhapšeno 17 osoba, saopštila je Uprava policije. Prema saopštenju, do incidenata je došlo kada je policija pružila zaštitu vršiocu dužnosti gradonačelnika Vladimiru Bulatoviću na putu od Opštine do policijske stanice.\n23.06.2020 u 09:16\nPolicija i od jutros obezbeđuje ulaz u opštinu Budva\nUlaz u opštinu Budva i jutros obezbeđuje policijska jedinica iz Podgorice, dok se u opštini nalaze budvanski policajci, koji ne dozvoljavaju pristup ni službenicima ni razrešenom ni novom rukovodstvu opštine. Razrešeni predsednici Opštine Budva Marko Carević i Skupštine opštine Krsto Radović odlučili su kasno sinoć da ostanu u zgradi SO očekujući da će biti uhapšeni nakon što su, kada je dijalog između predstavnika partija zastupljenih u lokalnom parlamentu definitivno propao, ušli u zgradu opštine, javlja RTCG prenosi Tanjug. Carević je odlučio da policiju čeka u holu opštine, a društvo mu prave opštinski službenici i lideri i funkcioneri Demokratskog fronta, koji su ranije juče iz Podgorice došli u Budvu, dok se Radović zatvorio u svojoj kancelariji s predsednikom Demokrata Aleksom\n22.06.2020 u 22:12\nU Budvi tenzije – građani i policija ispred Opštine\nBUDVA - Nakon propalog dijaloga o prevazilaženju budvanske krize, ispred zgrade Opštine Budva okupila se veća grupa građana, dok je ispred zgrade postavljen kordon policije. Predsednik budvanske Opštine Krsto Radović je pozvao građane na mir i zamolio ih da niko ne dira policiju, da im se ne obraćaju pogrdno. Radović je rekao da će se onaj ko bude napao policiju smatrati neprijateljem rukovodstva budvanske opštine, koje je prošle nedelje tesnom većinom smenila grupa odbornika predvođena DPS-om. Kako je preneo lokalni portal RTV Budva, Radović je rekao da će šta god da se desi za to biti odgovorni vršioci dužnosti rukovodilaca opštine Vladimir Bulatović i Snežana Kuč. Radović je pozvao sve koji žele rešenje budvanske krize da dođu u zgradu Opštine, ali ne sa „paravojnim i


Večiti derbi u ABA ligi, Partizan večeras dočekuje Zvezdu - | K-013 Portal\nVečiti derbi u ABA ligi, Partizan večeras dočekuje Zvezdu\nKošarkaši Partizana i Crvene zvezde večeras od 18.30 sati igraju večiti derbi u 21. kolu ABA lige u hali „Aleksandar Nikolić“.\n„Posle izuzetno loše odigrane utakmice u Kupu i slike koju smo prikazali, mislim da je trenutak da reagujemo i nadam se da ćemo reagovati. Ono što je krasilo ovaj tim i što bih ja voleo da krasi je borbenost koja je ne maksimalna, nego preko toga. Mi to nažalost nismo imali u Nišu. Želim da se zahvalim navijačima koji su onako odreagovali posle utakmice. Siguran sam da ćemo imati podršku, a ono što bih voleo je da svi mi shvatimo šta znači igrati utakmice protiv Crvene zvezde i šta znači braniti boje Partizana. To je ono odakle moramo da počnemo i da shvatimo da je to jedini način“, rekao je trener Partizana Željko Obradović.\n„Od srede smo radili na jednom veoma dobrom nivou, odradili četiri treninga i pokušali da se spremimo maksimalno za ovu utakmicu. Pozivam navijače još jednom da nas bodre, da bodre ekipu kao što su stalno do sada radili. Da budu uz nas, nadam se da ćemo uspeti da im vratimo na najbolji mogući način. Nadam se da će pobediti fer i sportska atmosfera, da će se kao i uvek pričati samo o košarci i da sve bude u okviru fer-pleja“, istakao je Obradović.\n„Nalazimo se u izuzetno teškom rasporedu utakmica, a utakmice sa Partizanom uvek imaju posebnu težinu. Igramo ovaj meč pred njiihovim navijačima koji će im sigurno pružiti veliku podršku. Moraćemo da odigramo na zadovoljavajućem energetskom nivou posebno što u ovakvom rasporedu svaki trenutak moramo da koristimo za oporavak i pripremu utakmice i težak raspored“, rekao je Radonjić.\n„Očekuje nas sigurno teška utakmica u kojoj moramo da odigramo u dugim intervalima jako dobro“, rekao je trener crveno-belih.


29.01.2021 u 13:35\nPandemija spustila ilegalnu migraciju u EU na najniži nivo\nBRISEL – Podaci Evropske unije o azilu i neregularnim prelazima granice u prvih 10 meseci 2020. pokazuju da je pandemija Kovid-19 uticala na smanjenje migracionog talasa u EU. EU je kao celina zabeležila pad od 33 procenta u odnosu na prethodnu godinu kada je reč o zahtevima za azil, a istovremeno su neregularni granični prelasci dostigli najniži nivo u poslednjih šest godina. U Evropskoj komisiji navode da se uticaj kovid-19 na migracije nije manifestovao ujednačenim smanjenjem u svim delovima EU i da je ukupan broj ilegalnih dolazaka u EU počeo da raste u drugoj polovini 2020. godine nakon naglog pada iz aprila, prenosi Tanjug. U EU očekuju da će ažurni podaci o razvoju stanovništva u celini, u 2020. godini, uključujući legalnu migraciju, pokazati nagli pad ukupne migracije\nBroj izbeglica i migranata koji će ove godine krenuti prema Evropi verovatno će se povećati zbog pandemije virusa korona, predviđa Međunarodni centar za migracione politike (ICPMD). Prema njihovoj analizi, bolja zdravstvena zaštita i dostupnost vakcina u Evropi podstaći će veći broj migranata prema EU, izjavio je za „Handelsblat” Mihael Špindeleger, direktor ICPMD sa sedištem u Beču. – U EU ljudi dobijaju besplatne vakcine. To je vrlo primamljivo za izbeglice iz Afrike, Latinske Amerike i Azije. Zbog toga očekujemo porast ilegalne imigracije – objasnio je Špindeleger, bivši vicekancelar i ministar spoljnih poslova Austrije. U mnogim zemljama, kaže, ekonomske prilike su sve lođije tako da je logično da će sve više ljudi želeti da ode iz njih. Stručnjaci ICPMD kažu da su primetili\nBRISEL – Iz EU poručuju vlastima u BiH da je situacija sa migrantima koji se nalaze na teritoriji ove zemlje neprihvatljiva i ocenjuju da je to odraz njihove nemogućnosti da primene donete odluke i ispune preuzete obaveze. Dodaje se i da EU „ne razmatra sankcije”, ali da „ima instrumenta” koje može da iskoristi kao reakciju na ovakvu nefunkcionalnost vlasti u BiH u sprovođenju međunarodnih i EU obaveza. „To su teme intenzivnih razgovora koje imamo sa BiH kako u Briselu tako i u glavnim gradovima zemalja članica. EU je jasna u svojoj poruci vlastima u Sarajevu da ovo može imati negativan uticaj na njihove ambicije kada je reč o približavanju zemlje EU”, kaže portparol EU Peter Stano, javlja Tanjug. U Briselu naglašavaju da su za potrebe migranta u BiH samo u poslednje tri godine,\n13.01.2021 u 21:01\nSarajevo – Nadležne institucije u BiH i dalje nemaju adekvatno rešenje za smeštaj nekoliko stotina migranata od kojih mnogi, dok čekaju potpuno osposobljavanje kampa „Lipa” nadomak Bihaća koji je stradao u nedavnom požaru, borave na otvorenom. Takav utisak stekli su i parlamentarci nakon što im je u ponedeljak na sednici Predstavničkog doma parlamenta BiH resorni ministar Selmo Cikotić predočio informaciju o stanju u oblasti migracija u BiH, i to za avgust prošle godine. Nezadovoljstvo pojedinih poslanika izazvala je, pre svega, činjenica da informacija koja im je predočena sadrži samo „već poznate statističke podatke” o migrantskoj krizi u BiH, a ne i, bar u naznaci, moguće načine rešavanja tog problema. Poslanik SDA Jasmin Emrić pomenuo je i finansijska sredstva,\n06.01.2021 u 08:35\nRaste netrpeljivost prema migrantima\nOd našeg stalnog dopisnika BANjALUKA – Nakon što su žitelji i vlasti Bihaća, a potom i Konjica, odbili da pruže privremeno utočište za oko hiljadu migranata, odlučeno je da izbeglice i dalje ostanu u kampu „Lipa” iz kog su ih vlasti pre desetak dana pokušale izmestiti u uslovniji smeštaj. Meštani Bihaća danonoćno dežuraju ispred fabrike „Bira” kako vlasti u Sarajevu ne bi uspele u nameri da u taj nedavno raspušteni kamp ponovo smeste migrante, što je lokacija koja se i evropskim predstavnicima u BiH činila najlogičnijom za privremeni smeštaj. Nakon što nisu uspeli pokušaji da migranti konačište nađu u Bihaću, i građani i lokalne vlasti Konjica su pre nekoliko dana odbili zahtev Saveta ministara BiH za privremeni prihvat izbeglica na svojoj teritoriji. Migranti su minule sedmice noć


ŠABIĆ: PODACI O GRAĐANIMA CURE IZ POLICIJE, MINISTARSTVA, PORESKE UPRAVE - Magločistač\nPočetna U fokusu ŠABIĆ: PODACI O GRAĐANIMA CURE IZ POLICIJE, MINISTARSTVA, PORESKE UPRAVE\nŠABIĆ: PODACI O GRAĐANIMA CURE IZ POLICIJE, MINISTARSTVA, PORESKE UPRAVE\nPostavio/la: MagločistačObjavljeno: 23.02.2017 Kategorija: U fokusuNema komentara\nPoverenik za informacije od javnog značaja i zaštitu podataka o ličnosti Rodoljub Šabić izjavio je da podaci o ličnosti najčešće “cure” upravo iz institucija gde bi trebalo da budu najsigurniji, a to su državni organi.\nŠabić je za današnje izdanje lista Danas rekao da curenje podataka iz tih institucija predstavlja krivično delo za koje se goni po službenoj dužnosti.\nPoverenik je u više postupaka nadzora utvrdio da podaci nekontrolisano izlaze iz policije, Poreske uprave, ministarstva i zdravstvenih ustanova, navodi list.\nŠabić je zbog curenja podataka podneo 30 krivičnih prijava, ali je samo u jednom slučaju izrečena uslovna kazna.\n“Nadležno javno tužilaštvo me do danas nije obavestilo šta se dešava sa krivičnom prijavom povodom slučajeva Agencije za privatizaciju, gde su kompromitovani podaci o ličnosti 5,2 miliona građana, odnosno više od 70 odsto populacije Srbije”, naveo je Šabić.\n“U suprotnom, nije pitanje da li će podaci biti zloupotrebljeni, već kada će biti zloupotrebljeni i ko će ih zloupotrebiti”, naveo je Šabić.